title: Rudi Garcia

text: Kesäkuussa 2001 Alain Michelin tultua ASSEn päävalmentajaksi Garcia ja Wallemme saivat väistyä. Valmentajalisenssin suorittanut Garcia sai odotella vuodenpäivät uutta työpaikkaa. Toukokuun lopussa 2002 odotus palkittiin ja hän allekirjoitti sopimuksen Dijon FCO:n kanssa. Garcian johdolla seura teki määrätietoista työtä kohti nousua ja lopulta 2004 seura saavutti paikan toiseksi korkeimmalla sarjatasolla.


title: Rudi Garcia

text: Viiden Dijon-vuoden jälkeen Garcia pääsi vihdoin kokeilemaan siipiään pääsarjavalmentajana kesällä 2007, kun Le Mans UC palkkasi Garcian päävalmentajakseen. Debyyttikausi Ligue 1:ssä oli menestyksekäs ja tuloksena oli Le Mansin materiaalilla kelpo sijoitus – yhdeksäs.


title: Rudi Garcia

text: Kauden aikana Garcian nimi pistettiin merkille ja kun Claude Puel siirtyi kesäkuussa 2008 Lille OSC:stä mestariseura Olympique Lyonnais’hin, Garcia nousi entisen seuransa päävalmentajaksi.


title: Rudi Garcia

text: Garcian johdolla LOSC sijoittui Ligue 1:ssä hienosti viidenneksi. Kehnot välit seurajohdon kanssa johtivat kuitenkin potkuihin kauden jälkeen kesäkuussa 2009. LOSCin seurajohto teki kuitenkin juhannuksen alla yllättävän päätöksen ja palkkasi Garcian uudelleen seuran päävalmentajaksi kolmivuotisella sopimuksella. Seurajohdon ei tarvinnut katua päätöstään, sillä Garcian johdolla LOSC juhli keväällä 2011 Coupe de Francen mestaruutta 56 vuoden tauon jälkeen. Kauden kruunasi historiallinen tuplamestaruus, kun LOSC varmisti myös liigamestaruuden kierros ennen sarjan päätöstä.


title: Rudi Garcia

text: Joulukuussa 2011 France Football valitsi Garcian vuoden parhaaksi ranskalaisvalmentajaksi.


title: Rudi Garcia

text: Mestaruuden jälkeen LOSC menetti muutamia avainpelaajiaan isompiin seuroihin, mutta Garcia teki edelleen hyvää työtä seuran peräsimessä. Seura sijoittui hänen johdollaan liigassa kolmanneksi ja kuudenneksi. Kesäkuussa 2013 Garcia jätti LOSCin viiden kauden jälkeen ja siirtyi kaksivuotisella sopimuksella AS Roman päävalmentajaksi. Garcian johdolla AS Roma aloitti kautensa loistavasti voittaen ennätyksellisesti 15 ensimmäistä liigaottelua. Loistavan alkukauden myötä ranskalaislehti France Football valitsi Garcian vuoden 2013 parhaaksi ranskalaisvalmentajaksi. Kauden edetessä pistemenetyksiä alkoi tulla ja lopulta erinomaisesta kaudestaan huolimatta Roma jäi Serie A:n mestaruustaistelussa toiseksi. Eroa Juventukseen kertyi huimat 17 pistettä. Kaudella 2014/15 Roman riesana olivat tasapelit, joita joukkueelle kertyi liigassa peräti 13 koko kauden 38 ottelusta. Näin ero Juventukseen kasvoi jälleen 17 pisteeseen ja Roma jäi liigassa kakkoseksi. Mestarien liigaan vuosien tauon jälkeen päässeen Roman pelit päättyivät jo alkulohkoon.


title: Rudi Garcia

text: Kaudella 2015/16 Roman peliesitykset takkusivat entistä pahemmin, eikä hyökkäävää pelitapaa suosinut Garcia saanut joukkueen puolustuspelaamista kuntoon. Yksi kauden nöyryyttävimmistä tappioista tuli Mestarien liigassa, kun FC Bayern München murskasi Roman 7-1. Liigassa joukkue ei marraskuun jälkeen onnistunut voittamaan kuin yhden ottelun, mikä johti lopulta Garcian potkuihin tammikuun puolivälissä 2016.


title: Rudi Garcia

text: Lokakuussa 2016 Garcia teki kolmivuotisen sopimuksen Olympique Marseillen kanssa. Debyyttikaudellaan Garcia johdatti Marseillen katastrofaalisen edelliskauden jälkeen liigassa viidenneksi ja joukkue selvitti tiensä Eurooppa-liigaan. Kaudella 2017/18 Marseille paransi sijoitustaan pykälällä ja jäi liigan kakkossijasta vain kolmen pisteen päähän. Eurooppa-liigassa Garcia johdatti Marseillen eurokilpailun loppuotteluun 14 vuoden tauon jälkeen. Loppuottelussa Marseille hävisi Atlético Madridille.Garcialla on kolme lasta entisen vaimonsa Veroniquen kanssa. Hän seurustelee italialaisen entisen mallin ja AS Roma TV:n juontajana työskentelevän Francesca Brienzan kanssa.


title: Devon Werkheiser

text: Devon Joseph Werkheiser (s. 8. maaliskuuta 1991) on yhdysvaltalainen näyttelijä. Hänet tunnetaan Ned Bigbyn roolista Nickelodeonin televisiosarjassa "Ned's Declassified". Hän esiintyi myös televisioelokuvassa "Shredderman Rules" (2007).


title: Devon Werkheiser

text: Werkheiser syntyi Atlantassa, Georgiassa. Hän on saanut kolme Young Artist Award -ehdokkuutta ja aloittanut nyttemmin myös muusikonuran.


title: Devon Werkheiser

text: Devon on tunnettu myös romanttisesta nuorisoelokuvasta nimeltä Love at First Hiccup, jossa näyttelim mm. myös: Scout Taylor-Compton,Tania Verafield ja Ken Luckey.


title: Prisma (taiteilijaryhmä)

text: Prisma on Helsingissä vuonna 1956 perustettu taiteilijaryhmä, jonka jäsenet olivat kiinnostuneita älyllisyydestä, kansainvälisestä modernismista, kirkkaista ja voimakkaista väreistä. Ryhmän muodostamiseen tärkeä syy oli myös järjstää kattavia yhteisnäyttelyitä kohtuullisin kustannuksin ja tavoittaa yleisön huomio yhteinäisenä rintamana.


title: Prisma (taiteilijaryhmä)

text: Yngve Bäck, Gösta Diehl, Ragnar Ekelund, Torger Enckell, Unto Pusa, Sigrid Schauman ja Sam Vanni olivat ryhmän jäseniä.


title: Prisma (taiteilijaryhmä)

text: Yhteisnäyttelyitä ryhmä piti täysilukuisena 1956-59, 1961 ja 1963. Ryhmän aktiivisen toiminnan päätyttyä se esiintyi vielä 1970-luvulla.


title: Prisma (taiteilijaryhmä)

text: Prisman jäsenet vaikuttivat uuteen taiteilijapolveen taideteoreettisilla julkaisuillaan sekä opetustoiminnalla.


title: Prisma (taiteilijaryhmä)

text: Prisma on nähty vastakohtana kansallista ekspressionismia edustaneelle 1940-luvulla toimineelle Lokakuun ryhmälle.


title: Prisma (taiteilijaryhmä)

text: Toisen maailmansodan jälkeistä Suomen taide-elämää leimasi jaukautuminen kansalliseksi miellettyyn ekspressionismiin ja kansainväliseen modernismiin. Prisman perustajat olivat jo varttuneita taiteilijoita, jotka edustivat modernismin vakiintuneita suuntauksia abstraktista konkretismista impressionisteilta perityvään kolorismiin. Prisma oli kansainvälisesti suuntautunut taiteilijaryhmä, joka järjesti näyttelyitä myös Tukholmassa ja Göteborgissa, Pariisissa, Fuldassa ja Berliinissä, Länsi-Saksassa.


title: Lindsey Shaw

text: Lindsey Marie Shaw (s. 10. toukokuuta 1989 Lincoln, Nebraska) on yhdysvaltalainen näyttelijä. Hänet tunnetaan Jennifer Moselyn roolista Nickelodeonin televisiosarjassa "Ned's Declassified". Hän esiintyi myös tilannekomediassa "Aliens in America". Shaw'lla on merkittävä sivurooli tv-sarjassa "Valehtelevat viettelijät" ("Pretty Little Liars") Emilyn tyttöystävänä Paigena. Hän on myös näytellyt Lisa Somersia tv-elokuvassa "Teen Spirit," Junea televisiosarjassa "Lähiöunelmia" sekä Lonnieta elokuvassa "Descendants".


title: Daniel Curtis Lee

text: Daniel Curtis Lee (s. 17. toukokuuta 1991) on yhdysvaltalainen näyttelijä. Hänet tunnetaan Simon Nelson-Cookin roolista Nickelodeonin "Ned's Declassified" -sarjassa.


title: Daniel Curtis Lee

text: Afroamerikkalainen Lee syntyi Mississippissä. Hän sai vuonna 2007 Young Artist Award -ehdokkuuden.


title: Christian Serratos

text: Christian Serratos (s. 21. syyskuuta 1990) on yhdysvaltalainen näyttelijä. Hänet tunnetaan muun muassa Angela Weberin roolista "Twilight"-elokuvasarjassa.


title: Christian Serratos

text: Christian Serratos, oikealta nimeltään Christian Bernardi, syntyi Pasadenassa, Kaliforniassa. Hänellä on italialaiset, meksikolaiset ja irlantilaiset sukujuuret. Nuoruudessaan Serratos harrasti tanssia, itsepuolustuslajeja ja taitoluistelua.


title: Christian Serratos

text: Näyttelemisen ja taitoluistelun lisäksi Serratos laulaa ja kirjoittaa omaa musiikkiaan. Musiikillisiksi esikuvikseen hän on maininnut Fiona Applen, Dead Kennedysin ja Queenin.


title: Christian Serratos

text: Serratos on ollut kasvissyöjä kahdeksanvuotiaasta lähtien ja on tehnyt yhteistyötä PETAn kanssa eläinten oikeuksien puolesta. Marraskuussa 2009 Serratos esiintyi alastomana PETA:n turkisten vastaisen kampanjan mainoksessa.


title: Christian Serratos

text: Serratos aloitti näyttelijän uransa toimiessaan mallina Ford Modeling Agencylle. Ford, jolla oli myös näyttelytyöhön keskittynyt osasto, halusi hänen kokeilevan näyttelemistä. Serratos ei aluksi ollut kiinnostunut näyttelemisestä, mutta aloitettuaan näyttelijänä hän huomasi pitävänsä siitä.


title: Christian Serratos

text: Tunnetuksi hän tuli esiintyessään Suzie Crabgrassinä Nickelodeonin televisiosarjassa "Ned’s Declassified", joka alkoi vuonna 2004. Serratos oli ohjelman alkaessa 14-vuotias. Sarja päättyi vuonna 2007. Vuonna 2008 Serratos oli Young Artist -palkintoehdokkaana roolistaan Suziena.


title: Christian Serratos

text: Serratos teki valkokangasdebyyttinsä elokuvassa "Twilight – Houkutus" vuonna 2008. Alun perin Serratos koe-esiintyi Jessica Stanleyn rooliin, mutta luettuaan kirjasarjaa, johon elokuva perustuu, hän muutti mielensä ja koe-esiintyi Angela Weberin rooliin ihastuttuaan lukiessaan hahmoon. Hän sai Young Artist -palkinnon roolistaan elokuvassa. Hän jatkoi roolissa elokuvan jatko-osissa "Twilight – Uusikuu" (2009), "Twilight – Epäilys" (2010) ja "Twilight – Aamunkoi, osa 1" (2011).


title: Christian Serratos

text: Vuodesta 2014 alkaen Serratos on esittänyt Abraham Fordin tyttöystävää, Rosita Espinosaa, televisiosarjassa "The Walking Dead".


title: Kyle Swann

text: Kyle Swann (s. 6. huhtikuuta 1990, Kalifornia, USA) on yhdysvaltalainen näyttelijä. Hänet tunnetaan koulukiusaajan roolista Nickelodeonin "Ned's Declassified" -sarjassa.


title: Kyle Swann

text: Swann on kotoisin Kalifornian osavaltiosta.


title: Luettelo ATI:n piirisarjoista

text: Tämä on luettelo ATI:n piirisarjoista.


title: Luettelo ATI:n piirisarjoista

text: "Note 1": A-Link Express and A-Link Express II is essentially PCI-Express x4 lanes, so that any PCI Express capable southbridge can be used (such as ULI M1573/M1575).


title: Luettelo ATI:n piirisarjoista

text: "Note 2": For the comparison of chipsets sold under the AMD brand for AMD processors, after the completion of the acquisition of ATI, please see Comparison of AMD Chipsets.


title: Luettelo ATI:n piirisarjoista

text: "Note 1": For the comparison of chipsets sold under the AMD brand for AMD processors, after the completion of the acquisition of ATI, please see Comparison of AMD chipsets.


title: Peter Milward

text: Peter Milward (1925 – 16. elokuuta 2017) oli brittiläinen kirjallisuudentutkija. Hän lähti Japaniin vuonna 1954 ja aloitti työskentelyn Sophia-yliopistossa Tokiossa vuonna 1962.


title: Peter Milward

text: Milward suoritti opintojaan sekä Britanniassa (mm. Oxfordissa) että Japanissa.


title: Peter Milward

text: Milward liittyi jesuiittoihin vuonna 1943 ja sai pappisvihkimyksen 1960. Hänet tunnettiin varsinkin renessanssikirjallisuuden ja Shakespearen tuntijana. Hän julkaisi lukuisia kirjoja eri aiheista.


title: Mikko Sokero

text: Mikko Juhani Sokero on suomalainen kustantaja, toimittaja ja liikemies.


title: Mikko Sokero

text: Sokero on työskennellyt päätoimittajana OHO!-viikkolehdessä Hän oli Radio Ravun päätoimittaja vuoteen 2015 ja siirtyi sen jälkeen omaan viestintäalan yritykseen.


title: Mikko Sokero

text: Vuodet 2007–2012 hän toimi Ilmailu-lehden vastaavana päätoimittajana ja lisäksi hän on toiminut Suomen Ilmailuliiton viestintäpäällikkönä.


title: Mikko Sokero

text: Sokero toimii helsinkiläisen Oy Editore Ab:n kustantaman Kellolehden kustantajana. Kellolehden Suomen, Ruotsin (Klocktidningen) ja Tanskan (Urmagasinet) versioiden päätoimittaja on Tom Holmberg.


title: Mikko Sokero

text: Sokero pidätettiin vuonna 2011 epäiltynä Hietalahden kauppahallissa toimivan arvokelloliikkeen ryöstön järjestämisestä. Maaliskuussa 2012 Helsingin käräjäoikeus tuomitsi hänet kahdeksi ja puoleksi vuodeksi vankeuteen kahdesta törkeästä petoksesta ja huumausaineeksi luokiteltavan Subutexin käyttörikoksesta.


title: Risto Lehtinen

text: Risto Tapani Lehtinen (lempinimeltään Eebo) on suomalainen muusikko, joka on tunnettu parhaiten Popedan entisenä basistina. Hän korvasi yhtyeestä lähteneen Ilari Ainialan, ja soitti Popedassa kesästä 1979 alkuvuoteen 1981. Lehtinen on ollut myös säveltämässä Popedan kappaleita, joista tunnetuin lienee ”Da da”. Hän ehdotti Thin Lizzy-vaikutteista kitarakuviota kappaleeseen. Lehtinen oli alun perin Popedan roudari.


title: Miehikkälän Vilkas

text: Miehikkälän Vilkas (MiVi) on miehikkäläläinen urheiluseura, joka on perustettu vuonna 1921.


title: Miehikkälän Vilkas

text: Seuran tunnetuimpia urheilijoita ovat Mikko Husu, joka voitti kultaa maastohiihdon viestissä hiihdon maailmanmestaruuskilpailuissa 1935 Vysoké Tatryssa sekä Eeva Ruoppa, joka voitti pronssia maastohiihdon viesteissä 1960 Squaw Valleyn olympialaisissa ja hiihdon maailmanmestaruuskilpailuissa 1962 Zakopanessa.


title: Miehikkälän Vilkas

text:
Seuralla on seuraavat alaosastot:Saivikkalan Kiisto omistaa vuonna 1962 perustetun Myllylammen Lavan, joka sijaitsee muutaman kilometrin päässä Miehikkälän keskustasta, ja sen yhteydessä olevan mökin.
Lavalla järjestetään muun muassa juhannustansseja.


title: Miehikkälän Vilkas

text: MiVin pesäpallojoukkue pelaa Haminan Palloilijoiden järjestämää Etelä-Kymenlaakson Kyläsarjaa.


title: Bob Wareing

text: Robert Nelson "Bob" Wareing (s. 20. elokuuta 1930) on brittiläinen poliitikko.


title: Bob Wareing

text: Wareing on istunut maansa parlamentin jäsenenä Liverpool West Derbyn vaalipiiristä vuodesta 1983. Hän kuului vuoteen 2007 saakka Labour-puolueeseen, mutta on sen jälkeen toiminut sitoutumattomana.


title: Ari Puukka

text: Ari Väinö Uolevi Puukka (lempinimeltään Jatsi) on suomalainen muusikko, joka on tunnettu parhaiten Popedan alkuperäisenä kitaristina. Hän soitti yhtyeessä Popedan perustamisesta 1977 loppuvuoteen 1981. Puukka on ollut myös säveltämässä Popedan kappaleita. Puukan korvasi Costello Hautamäki.


title: Ari Puukka

text: Puukka on budoseura Zenshindojo ry:n perustajajäsen ja toiminut vuosikymmeniä ko. seuran budo-ohjaajana mm. Tampereen yliopistokaratessa. Ansioistaan liikuntakulttuurissa Puukka sai vuonna 2007 Suomen liikuntakulttuurin ja urheilun ansiomitalin (SU am).


title: Eva Probst

text: Eva Irene Probst (21. huhtikuuta 1930 – 25. marraskuuta 2018) oli saksalainen näyttelijä. Hän oli vuosina 1954–1960 naimisissa itävaltalaisen näyttelijäkollegansa Gerhard Riedmannin kanssa. Avioliitosta syntyi tytär Eva-Maria.


title: Eva Probst

text: Probst tuli tunnetuksi useista 1950-luvun saksalaisista elokuvista. Hän on esiintynyt myöhemminkin, esimerkiksi 1990-luvun alussa televisiosarjassa "Gute Zeiten, schlechte Zeiten".


title: Hikaru Nakamura

text: Hikaru Nakamura (s. 9. kesäkuuta 1987) on yhdysvaltalainen shakin suurmestari ja kaksinkertainen shakin yhdysvaltainmestari. Hän on myös hallitseva Fischer Random -shakin epävirallinen maailmanmestari.


title: Hikaru Nakamura

text: Hän syntyi Hirakatassa, Japanissa. Hänen isänsä oli syntyperältään japanilainen ja äiti yhdysvaltalainen. Hänen ollessaan 2-vuotias he muuttivat Yhdysvaltoihin. Hän aloitti shakin pelaamisen 7-vuotiaana, jolloin hänen valmentajanaan toimi isäpuolensa, FIDE-mestari Sunil Weeramantry. Nakamuran ollessa 10 vuotta ja 79 päivää vanha, hänestä tuli USCF:n (Yhdysvaltojen shakkiliiton) shakkimestari nuorimpana koskaan.


title: Hikaru Nakamura

text: Vuonna 2003, 15 vuotta ja 79 päivää vanhana, hänestä tuli nuorin yhdysvaltalainen suurmestari. Kyseinen ennätys oli aiemmin Bobby Fischerillä. Vuonna 2007 Fabiano Caruana onnistui rikkomaan Nakamuran ennätyksen.


title: Hikaru Nakamura

text: Vuonna 2005 hän voitti USA:n mestaruuden tuloksella 7/9. Hän jakoi kärkisijan Alex Stripunskyn kanssa, mutta Nakamura voitti nopean shakin uusinnan Stripunskya vastaan ja vei mestaruuden nuorimpana sitten Fischerin aikojen.


title: Hikaru Nakamura

text: Vuonna 2006 hän oli voittamassa Yhdysvalloille pronssia shakkiolympialaisista, jotka pidettiin Italian Torinossa. USA:n joukkueessa pelasivat muun muassa Gata Kamsky ja Alexander Onischuk (vuoden 2006 USA:n mestari).


title: Hikaru Nakamura

text: Nakamura oli jälleen voittamassa Yhdysvalloille pronssia vuoden 2008 shakiolympialaisista, jotka pidettiin Saksan Dresdenissä. Pronssi varmistui sensaatiomaisella voitolla viimeiseltä kierrokselta Ukrainan joukkueesta 3,5-0,5. Ukrainan joukkueessa pelasivat mm. Vasyl Ivantšuk ja Sergei Karjakin.


title: Hikaru Nakamura

text: Vuonna 2009 Nakamura voitti toisen kerran shakin yhdysvaltainmestaruuden. Samana vuonna Nakamura voitti Chess960-lajin epävirallisen maailmanmestaruuden Mainzissa. Finaalissa Nakamura kukisti hallitsevan mestarin, Levon Aronianin. Pelimuoto tuonnetaan myös nimellä Fischer Random -shakki, ja siinä arvotaan upseereiden sijainti pohjarivillä.


title: Hikaru Nakamura

text: Tammikuussa 2011 Nakamura voitti Tata Steel -turnauksen Wijk aan Zeessa useiden maailman kärkipelaajien edellä. Hieman ennen turnausvoittoaan Nakamura oli alkanut tehdä yhteistyötä Garri Kasparovin kanssa. Wijk aan Zeen jälkeen hänen tuloksensa turnauksissa olivat pettymys Nakamuralle, joka joulukuussa 2011 päätti jatkaa shakkiuraansa ilman Kasparovin apua.


title: Hikaru Nakamura

text: Nakamura tunnetaan shakkimaailmassa hyvänä pikapelin pelaajana. Häntä on sanottu muun muassa "parhaaksi pikapelinpelaajaksi Yhdysvalloissa" ja "erääksi maailman parhaista pikapelin pelaajista".


title: Hikaru Nakamura

text: Nakamura pelaa aktiivisesti pikapelejä internetissä. Hän pelaa pääasiassa Playchessissä tunnuksella "Star Wars" ja Internet Chess Clubissa tunnuksella "Smallville".


title: Christopher Uckermann

text: Christopher Alexander Luis Casillas von Uckermann (s. 21. lokakuuta 1986) on meksikolainen poplaulaja ja näyttelijä. Hänet tunnetaan varsinkin RBD-yhtyeen jäsenenä. Näyttelijänä hän on esiintynyt muun muassa Diego Bustamanten roolissa telenovelassa "Rebelde".


title: Dulce María

text: Dulce María Espinosa Saviñón (s. 6. joulukuuta 1985) on meksikolainen laulaja-lauluntekijä ja näyttelijä. Hänet tunnetaan RBD-yhtyeestä ja "Rebelde"-telenovelasta.


title: Valmet 412

text:
Valmet 412 on suomalaisen Valmet-yrityksen valmistama haulikkomalli.
Valmet 312 -mallin markkinointi alkoi 1971, mutta sen valmistusmäärät eivät kohonneet kovin suuriksi. Lähinnä tuotantoteknisistä syistä alettiin kehittää korvaavaa ratkaisua, asemallia 412. Vuonna 1976 tutkittiin mahdollisuutta kaksoisluodikon rakentamiseen 312-mallin pohjalta, kehityksessä lukkorunkoa vahvistettiin ja lukkopohjaan lisättiin lisäsulku. Kehitystyön tuloksena oli erillinen ase, 2x308, kaksoisluodikko, jossa on 1,6mm iskupiikit normaalin 2,0mm sijasta. Niillä kiväärikaliiperit toimivat hyvin, mutta haulikon nallien puhkeamisesta aiheutui este täydelliselle vaihtopiippuisuudelle. Myyntiä aloitettiin kuitenkin jo vaihtopiippuaseena, eikä ongelmia esiinny kuin halvoilla, ohutseinäisillä nalleilla. Erilaisia ratkaisuja kokeiltiin, kunnes vuonna 1983 patentoitu vasaranpidätinrakenne ratkaisi ongelmat. Järjestelmässä koneiston yläosassa on nokat, jotka vasaran ohimentyä tippuvat estämään iskurin palautumisen. Tämä ratkaisu pidättää iskurin paikallaan ja nallin pursuaminen iskurinreiästä estyy. Iskuri myös tukee nallia, jolloin puhkeamisvaara vähenee. Asetta taitettaessa nokat kääntyvät pois tieltä, mahdollistaen virityksen. Piippujen vaihtokelpoisuus ratkaistiin riittävän pienillä valmistustoleransseillä, jolloin vaihtopiippujen asentamiseen riitti käytännössä vain sulkuvälin tarkistaminen. Puristustiukkuudella kiinni olevat niveltapit voidaan vaihtaa, jos siihen on aihetta.
Aluksi 412:ta tehtiin 312:n tapaan vulkanoidusta kumista valmistetulla perälevyllä, joka oli aseyksilökohtainen. Myöhemmin kehitettiin perälevyrakenne, jossa tukit olivat tarkkaan standardimitoitettuja ja perään ruuvattiin ensin erillinen muovilevy, johon perä lopulta kiinnittyi. Väliin valmistettiin jatko- ja kulmapaloja, joilla perän pituutta ja kulmaa voitiin muuttaa ampujan mieltymysten ja ominaisuuksien mukaisesti. Tällä ratkaisulla vältyttiin useiden erilaisten tukkien valmistamiselta, kuin myös monilta vanhaan perälevyrakenteeseen liittyviltä ongelmilta. Pehmeän perälevyn, jota myös Petraan alettiin asentaa, sai vaihtoehtoisesti kovamuovista valmistettua vaihtoehtoista levyä, jolla pyrittiin vähentämään aseen takertumista asetta poskelle nostaessa. Perän mitoitukseen karkea nyrkkisääntö on se, että kun aseen ottaa käteen, oikea käsi normaaliin ampuma-asentoon ja sormi liipasimen kohdalle, tulisi perän olla jotakuinkin kyynärtaipeen kohdalla. Sopivuus tutkitaan ampumalla. Eräässä esimerkissä heittolaukaukset (laukaisu välittömästi aseen noustua poskelle) menivät 25m matkalta puolisen metriä yli, joka korjaantui yhdellä lisävälipalalla. Aseet valmistettiin yhdellä suoralla välipalalla.
Alumiinirunkoinen ase, jossa laukaisukoneisto on juottamisen sijaan kiinni mekaanisesti. Malli on normaalimallia muutamia satoja grammoja kevyempi, eikä suurta eroa ole havaittavissa. Myöskään päällepäin alumiinisen lukkorungon erottaminen normaalista ei ole aivan helppoa. Aseita valmistettiin valmiiksi asti noin 300 kappaletta, hanke kaatui TTK:n tarkastajaan, joka hylkäsi suuren osan lukkorungoista. Alumiinirunkoisissa hylkäysmerkkejä tuli erittäin helposti, lähinnä kosmeettisista syistä.
Yksinkertaistettu ja kevennetty malli 412:sta. Piipuista jätettiin sivulistat ja lisäsulku pois, koristelu tehtiin rullaamalla. Lukkorunkoina käytettiin 312:n lukkorunkoja, joita siis ei ollut vahvistettu 412:n tapaan. Tavoitteena oli luoda kevyt ja edullinen haulikko halpojen tuontiaseiden kilpailijaksi. Menestystä ei tullut ja valmistus jäikin lähinnä koesarjaan.
Luodikon laukaisu on suuressa osassa ampumamukavuutta ja tarkkuutta. Tämän vuoksi kehitettiin myös yksiliipasimellista mallia, jossa on herkistin. Järjestelmä toimii siten, että liipasimen sisässä on erillinen vasara, joka viritetään painamalla liipasin eteen ja laukaistaan liipasimen keskeltä nousseesta apuliipasimesta. Laukaisu saatiin puhtaaksi, vastukseltaan reilusti alle kiloon, mutta heilurikoneisto aiheutti ongelmia. Vaihdin oli siirretty liipasinkaaren takaosaan, jolloin myös heiluria jouduttiin siirtämään taaksepäin. Tästä siirrosta johtuvaa muutosta ei saatu kompensoitua täysin toimivasti ja tämä aiheutti sen, ettei asetta kannattanut ladata kahdella patruunalla. Asetta valmistettiin koesarja
. Kokonaistuotantomäärä ei kuitenkaan ehtinyt ongelmien vuoksi nousta kovin suureksi (n. 10 kpl)


title: Valmet 412

text: Täysnikkelöity asemalli, jossa paitsi lukkorunko, on nikkelöity myös piiput. Piiput ovat sisäpinnalta kovakromattuja. Kovakromaukseen siirryttiin täysmittaisesti vaihtosupistajien valmistuksen aloituksen yhteydessä.


title: Valmet 412

text: Valmet 412-asejärjestelmän myynti lähti lähestulkoon välittömästi voimakkaasti käyntiin, parhaimmillaan aseita valmistettiin 5000 vuodessa. Keskihintaluokan aseiden markkinat olivat lähestulkoon koko 412:n valmistusajan suvereenisti Valmetin hallussa. Vuonna 1980 Valmet 412-järjestelmälle myönnettiin Yhdysvalloissa vuoden ase- palkinto, joka on erityisen arvostettu arvonimi. Palkinto oli ensimmäinen Yhdysvaltojen ulkopuolelle myönnetty.Suomessa Erä-lehti valitsi 412 S TN:n vuoden erätuotteeksi 1987.


title: Valmet 412

text:
Listassa vuoden 1980 tilanne ja muutamia lisäyksiä. Kaiken kaikkiaan piippuja valmistettiin 36 erilaista.
Lyhenteet: C= Sylinteripiippu, ei supistusta IC= Parannettu sylinteri M= Kolmevarttinen F= Täyssuppea


title: Valmet 412

text: Myöhemmässä vaiheessa lähes kaikkia piippuja valmistettiin 3" pesillä, siis kaliiberissa 12/76 ja vaihtosupistajaholkeilla.


title: Valmet 412

text: Esimerkkejä harvinaisista piipuista


title: Valmet 412

text: Valmetin tehtaan alasajon jälkeen tuotanto siirrettiin ensin Sako OY:n Riihimäen tuotantolaitokselle mutta lopulta myytiin Italiaan. Asetta myytiin tällöin nimillä Tikka 412S, Tikka 512, ja lopulta FinnClassic 512. Alkuperäisestä myöhemmän version erottaa leimojensa lisäksi erilaisesta viimeistelystä ja kaiverruksista. Valmet 412:ta valmistettiin muutamia erikoistilauskaiverruksia lukuun ottamatta ainoastaan lukkorungon pelkistetyllä kaksoiskaarikuviolla, joka oli mustalukkorunkoisissa kullattu, S-mallissa kokonaan nikkelöity.


title: Valmet 112

text:
Valmet 112 on 1980-luvulla suunniteltu Valmetin valmistama metsästyshaulikko. Sitä valmistettiin samaan aikaan kuin mallia 412. 112 oli Valmet 412 yksinkertaistettu versio. Siihen ei saanut vaihtopiippuja eikä siinä ollut piippujen välikiskoa. Tukit 412 mallin kanssa sen sijaan olivat vaihtokelpoisia.
Valmet 112 tarkoituksena oli kilpailla Itä-Euroopasta tuotujen halpojen haulikoiden kanssa. 112 haulikon valmistus loppui kuitenkin melko lyhyeen Sako-Valmet fuusion myötä.


title: Simon Rolfes

text: Simon Rolfes (s. 21. tammikuuta 1982 Ibbenbüren, Länsi-Saksa) on saksalainen jalkapalloilija, joka edusti pitkään Bayer Leverkusenia. 189 senttimetriä pitkän Rolfesin pelipaikka oli puolustava keskikenttäpelaaja. Rolfes toimi Leverkusenin kapteeninakin vuodesta 2008 lähtien.


title: Simon Rolfes

text: Saksan maajoukkueessa Rolfes teki ensiesiintymisensä 28. maaliskuuta 2007 Tanskaa vastaan pelatussa ystävyysottelussa. Hänet valittiin mukaan EM-kisoihin 2008. Kaikkiaan hän pelasi 26 maaottelua ja teki niissä kaksi maalia.


title: Talvinen tarina

text: Talvinen tarina ("The Winter's Tale") on William Shakespearen kirjoittama näytelmä. Aiemmin näytelmän katsottiin kuuluvan Shakespearen komedioihin, mutta nykyään se nähdään paremminkin romanttisena näytelmänä. Jotkut kriitikot pitävät sitä ”pulmanäytelmänä”, koska näytelmän kolme ensimmäistä näytöstä käsittelevät psykologista draamaa, mutta näytelmän kaksi viimeistä näytöstä ovat komediamaisia ja näytelmässä on onnellinen loppu. Näytelmä sisältää Shakespearen kuuluisimman näyttämöohjeen, joka liittyy Antigonuksen kuolemaan. Kohtauksessa karhu yllättää Antigonuksen, joka ohjeen mukaan ”poistuu näyttämöltä karhu kintereillään”.


title: Talvinen tarina

text: Näytelmän juoni on otettu Robert Greenen vuonna 1590 valmistuneesta maalaisidylliä kuvaavasta romanttisesta teoksesta "Pandosto" ja Shakespearen juoneen tekemät muutokset ovat hyvin pieniä. Henkilöiden nimiin, paikkoihin ja juonen sivukäänteisiin Shakespeare teki pieniä muutoksia. Merkittävämpi muutos sen sijaan on Hermionen selviäminen. "Pandostossa" Hermionea vastaava henkilö kuolee jouduttuaan aviorikosepäilyjen kohteeksi. Tämä erottaa näytelmän Greenen teoksesta. Greene seuraa hellenistisen romantiikan eetosta, jossa kadonneeksi luullun prinssin tai prinsessan paluu palauttaa järjestyksen ja saa aikaan sulkeuman, joka palauttaa Sallimuksen kontrollin. Shakespeare sen sijaan korostaa ikääntyneiden Leontien ja Hermionen sovun solmimista.


title: Talvinen tarina

text: On esitetty, että maalaisidyllin käyttö vuodelta 1590 näytelmän pohjana osoittaa Shakespearen halunneen palata uransa loppupuolella nuoruutensa dramaattisiin ympäristöihin.


title: Talvinen tarina

text: Historioitsija Eric Ives uskoo näytelmän olevan parodia kuningatar Anna Boleynin kohtalosta. Boleyn mestattiin aviorikosepäilyistä miehensä Henrik VIII:n käskystä vuonna 1536. Näytelmän tapahtumissa on huomattavaa samankaltaisuutta kuningattaren kohtalon kanssa. Esimerkiksi Sir Henry Norreys mestattiin yhtenä Annan oletetuista rakastajista ja että tämä kieltäytyi tunnustamasta säästääkseen henkensä ja väitti kaikkien tietävän, että kuningatar oli syytön. Tämän teorian mukaan Perditasta tulee Annan ainoan tyttären kuningatar Elisabet I:n henkilöitymä.


title: Talvinen tarina

text: Tohtori Samuel A. Tennenbaumin mukaan tutkijat ovat kiistelleet yli puolen vuosisadan ajan siitä, oliko "Talvinen tarina" yksi Shakespearen ensimmäisiä vaiko viimeisiä näytelmiä. Charles Barrell esitti vuoden 1594, mutta useat kriitikot uskovat näytelmän olleen yksi Shakespearen myöhäisemmistä teoksista ja sen kirjoitetun mahdollisesti vuonna 1610 tai 1611. Lyhyen esittelyn jälkeen näytelmä alkaa kahden lapsuudenystävän Sisilian kuninkaan Leontesin ja Böömin kuninkaan Polixeneksen tapaamisesta. Polixenes on vierailulla Sisiliassa ja nauttii vanhan ystävänsä kohtaamisesta. 9 kuukauden jälkeen Polixenes kuitenkin kaipaa takaisin valtakuntaansa hoitaakseen asioitaan ja nähdäkseen poikansa. Leontes yrittää epätoivoisesti saada Polixeneksen viipymään pidempään ja lähettää lopulta vaimonsa kuningatar Hermionen taivuttelemaan Polixenesta jäämään. Hermione suostuu ja saa Polixeneksen muuttamaan mielensä kolmella lyhyellä puheella. Leontes on hämmästynyt kuinka helposti Hermione onnistui. Yhtäkkiä Leontes tulee hulluksi ja epäilee raskaana olevan vaimonsa olleen suhteessa Polixeneksen kanssa ja että syntymätön lapsi on äpärä. Leontes määrää sisilialaisen lordin Camillon myrkyttämään Polixeneksen.


title: Talvinen tarina

text: Camillo kuitenkin varoittaa Polixenesta ja he pakenevat yhdessä Böömiin. Leontes antaa pidättää Hermionen epäiltynä aviorikoksesta ja salaliitosta kuningasta vastaan. Hermione synnyttää tyttären vankilassa ja Leontes määrää Antigonuken, sisilialaisen hoviherran hävittämään lapsen. Hermionen oikeudenkäynnissä Delhpoin oraakkeli julistaa tämän syyttömäksi, mutta Leontes uhmaa oraakkelia ja saa välittömästi tiedon, jonka mukaan hänen nuori poikansa Mamillius on kuollut suruun. Hermione pyörtyy ja hänen luullaan kuolleen. Leontes valittaa huonoa harkintakykyään ja lupaa surra kuollutta vaimoaan ja poikansa päivittäin.


title: Talvinen tarina

text: Leontes lähettää Antigonuksen hylkäämään Hermionen vastasyntyneen tyttären Böömin rannikolle. Hermione ilmestyy Antigonykselle unessa ja käskee antamaan lapselle nimeksi "Perdita" (latinan kielen kadonnutta tarkoittavan sanan mukaan). Antigonus säälii lasta, mutta hänet ajetaan pois karhun ajamana. Tapahtuma on yksi Shakespearen näytelmien kuuluisimmista kohtauksista. Ei ole tiedossa käyttikö Shakespeare kohtauksessa oikeaa karhua vai esittikö karhua näyttelijä. Paikalle sattuva paimen ja tämän poika pelastavat Perditan.


title: Talvinen tarina

text: Isä aika ilmestyy ja ilmoittaa 16 vuoden kulumisesta. Leontes on viettänyt ajan surren vaimoaan ja lastaan. Böömissä Polixenes ja Camillo osallistuvat valepuvussa lampaankuohitsemisjuhlaan ja saavat tietää Polixeneksen pojan prinssi Florizelin suunnittelevan avioituvan kauniin paimentytön kanssa (Perdita, joka ei tiedä mitään kuninkaallisesta syntyperästään). Polixenes vastustaa avioliittoa, joten pari pakenee Camillon avustuksella Sisiliaan. Polixenes seuraa heitä. Lopulta Autolycus-nimisen roiston pienellä avustuksella Perditan salaisuus selviää ja hän pääsee yhteyteen isänsä kanssa. Kuninkaat sopivat riitansa ja molemmat hyväksyvät Florizelin ja Perditan avioliiton. Kaikki menevät katsomaan Hermionen hovineidon Paulinan, Antigonuksen lesken, pitämää Hermionea esittävää patsasta. Patsas herää henkiin ja kaikki henkilöt ovat näytelmän lopussa onnellisia (paitsi Mamillius ja Antigonus, jotka yhä ovat kuolleita).


title: Paul Freier

text: Paul Freier (oik. Sławomir Paweł Freier, s. 26. heinäkuuta 1979 Bytom, Puola) on puolalaissyntyinen saksalainen jalkapalloilija, joka edustaa Bochumia. 180 senttimetriä pitkän Freierin pelipaikka on keskikenttäpelaaja.


title: Paul Freier

text: Freier aloitti ammattilaisuransa Bochumissa vuonna 1999. Vuonna 2004 hän siirtyi Leverkuseniin, mutta palaa Bochumiin kaudeksi 2007/08. Freier allekirjoitti seuran kanssa viisivuotisen sopimukseen.


title: Paul Freier

text: Saksan maajoukkueessa Freier teki ensiesiintymisensä vuonna 2002. Hän oli varamiehenä 2006 MM-kisoja varten.


title: Jan-Ingwer Callsen-Bracker

text: Jan-Ingwer Callsen-Bracker (s. 23. syyskuuta 1984 Schleswig, Saksa) on saksalainen jalkapalloilija, joka edustaa FC Augsburgia. 189 senttimetriä pitkän Callsen-Brackerin pelipaikka on puolustaja.


title: Jan-Ingwer Callsen-Bracker

text: Hän on edustanut Saksaa maajoukkuetasolla alle 21-vuotiaissa.


title: Roberto Rosetti

text: Roberto Rosetti (s. 18. syyskuuta 1967 Pecetto Torinese, Torinon maakunta, Italia) on italialainen uransa lopettanut jalkapalloerotuomari. Hän on ammatiltaan sairaalan johtaja Torinossa.


title: Roberto Rosetti

text: hänRosetti aloitti uransa vuonna 1983 ja tuomitsi pitkään Italian alasarjoissa. Viimeisen Serie B ottelun hän tuomitsi 31. elokuuta 1997 Chievo–Reggina, jonka jälkeen hän tuomitsi ensimmäisen Serie A ottelunsa 19. huhtikuuta 1998, jolloin vastakkain olivat SSC Napoli ja UC Sampdoria. Ottelu päättyi Sampdorian 0-2 voittoon. Samalla kaudella Rosetti tuomitsi yhteensä kaksi ottelua, kuten myös kaudella 1998–1999. Kaudesta 2000–2001 lähtien hänestä on tullut Serie A:n vakio tuomareista ja on tuominnut enimmillään 25 ottelua kaudella 2004–2005, jolloin Rosetti jakoi yhteensä 127 keltaistakorttia ja kahdeksan ulosajoa.


title: Roberto Rosetti

text: Vuonna 2002 hänestä tuli myös kansainvälinen tuomari ja tuomitsi ensimmäiset arvokisansa vuoden 2002 alle 17-vuotiaiden EM-kisoissa Tanskassa. Rosetti kutsuttiin myös vuoden 2006 MM-kisoihin viime hetkellä, kun eräs tuomari loukkaantui kisojen alussa. Hänestä tuli samalla kisojen ainut italialainen erotuomari, kun Massimo De Santis erotettiin kisoista Serie A:ssa tapahtuneen lahjusskandaalin vuoksi. Kisojen aikana Rosettin avustavat tuomarit olivat Cristiano Copelli ja Alessandro Stagnoli. Kesäkuun 28. päivänä hänet valittiin yhdestä 12 erotuomarista, jotka tuomitsisivat MM-kisojen kahdeksan viimeistä ottelua. Rosetti ei kuitenkaan tuominnut yhtään ottelua, mutta hänen valintansa oli eräänlainen kunnianosoitus. Kisojen aikana hän jakoi keskimäärin 3.75 korttia ottelua kohden, mikä oli myös toiseksi vähiten kisojen aikana. Rosetti muistetaan myös hyvästä ottelusta Mestareiden liigan semi-finaali ottelussa 30. huhtikuuta 2008, jossa vastakkain olivat Chelsea F.C. ja Liverpool FC.


title: Roberto Rosetti

text: Rosetti valittiin vuoden 2008 EM-kisoihin erotuomariksi ja hän tuomitsi sekä turnauksen ensimmäisen ottelun Sveitsi–Tšekki että loppuottelun Saksa-Espanja.


title: Roberto Rosetti

text: Rosettin kolmikko hyllytettiin kesken MM-kisojen 2010 hänen avustavan erotuomarin hyväksyttyä paitsiomaalin Argentiinan ja Meksikon välisessä neljännesvälieräkamppailussa.


title: Jacob Georg Agardh

text: Jacob Georg Agardh (8. helmikuuta 1813 – 17. tammikuuta 1901) oli ruotsalainen kasvitieteilijä. Hänen virallinen nimilyhenteensä on J. Agardh.


title: Jacob Georg Agardh

text: Agardh oli kasvitieteilijä Carl Adolph Agardhin poika. Hän työskenteli professorina Lundin yliopistossa vuosina 1854–1879 ja istui maansa parlamentin jäsenenä vuosina 1867–1872.


title: Jacob Georg Agardh

text: Agardhin mukaan nimettiin kasvisuvut "Agardhiella", "Agardhinula" ja "Neoagardhiella". Hän voitti Linné-mitalin 1897.


title: Jussi Tasala

text: Jussi Sakari Tasala (11. heinäkuuta 1985 Ikaalinen – 4. helmikuuta 2008 Ikaalinen) oli suomalainen korkeushyppääjä.


title: Jussi Tasala

text: Tasala sijoittui seitsemänneksi nuorten MM-kilpailuissa Italian Grossetossa vuonna 2004. Aikuisten SM-kisoista hän saavutti pronssia Kalevan kisoissa 2004 ja pronssia SM-hallikisoissa 2003. Hän edusti Suomea kahdesti Suomi–Ruotsi-maaottelussa. Tasalan ennätykseksi jäi Grosseton MM-kisoissa hypätty 218 cm.


title: Jussi Tasala

text: Tasala kuoli liikenneonnettomuudessa helmikuussa 2008, vain 22-vuotiaana. Hän edusti Ikaalisten Urheilijoita. Juhannuksena 2008 järjestetyt Ikaalisten juhannuskisat olivat samalla Jussi Tasalan muistokisat.


title: Arturo Vidal

text: Arturo Erasmo Vidal Pardo (s. 22. toukokuuta 1987 Santiago, Chile) on chileläinen jalkapalloilija, joka edustaa Espanjan Primera Divisiónissa pelaavaa Barcelonaa. Hän on pelipaikaltaan keskikenttäpelaaja.


title: Arturo Vidal

text: Vidal teki ensiesiintymisensä Chilen Primera Divisiónissa Colo-Colossa kaudella 2005. Hän voitti seurassa sekä Aperturan että Clausuran vuonna 2006. Kesällä 2007 hän siirtyi Saksan Bundesliigassa pelaavaan Bayer Leverkuseniin. Vidal kuului runkopelaajiin neljän kauden ajan pelaten niiden aikana yhteensä 117 liigaottelua.


title: Arturo Vidal

text: Kesällä 2011 Vidal siirtyi Italian Serie A:ssa pelaavaan Juventukseen. Hän oli avainpelaaja myös Juventuksessa pelaten neljän kauden aikana yhteensä 124 sarjaottelua. Vidal voitti mestaruuden kaikilla neljällä Juventus-kaudellaan ja lisäksi Italian cupin kaudella 2014–2015.


title: Arturo Vidal

text: Vidal palasi Bundesliigaan kesällä 2015 siirtyen Bayern Müncheniin.


title: Arturo Vidal

text: Chilen A-maajoukkueessa Vidal teki ensiesiintymisensä vuonna 2007. Hän oli voittamassa Copa Américaa 2015.


title: Arturo Vidal

text: Elokuussa 2018 FC Barcelona tiedotti päässeensä yhteisymmärrykseen FC Bayern Munchenin kanssa Vidalin siirrosta. Sopimus on 3-vuotinen.


title: Arturo Vidal

text: Colo-Colo


title: Arturo Vidal

text: Juventus


title: Arturo Vidal

text: Chilen maajoukkue


title: Carl Adolph Agardh

text: Carl Adolph Agardh (13. tammikuuta 1785 – 28. tammikuuta 1859) oli ruotsalainen kasvitieteilijä ja kirkonmies. Hän toimi Lundin yliopiston professorina ja vuosina 1819–1820 rehtorina. Levätutkimuksen uranuurtajia.


title: Carl Adolph Agardh

text: Kasvitieteilijänä Agardhin virallinen nimilyhenne on C. Agardh. Monipuolisena tutkijana hän vaikutti myös matematiikan ja taloustieteen aloilla.


title: Carl Adolph Agardh

text: Agardh istui maansa parlamentissa ja sai vuonna 1831 tuolin Ruotsin akatemiassa. Hän toimi Karlstadin piispana vuodesta 1835 kuolemaansa. Hänen poikansa oli kasvitieteilijä Jacob Georg Agardh.


title: Al Pease

text: Victor ”Al” Pease (15. lokakuuta 1921 Darlington, Englanti – 4. toukokuuta 2014 Tennessee, Yhdysvallat) oli kanadalainen Formula 1 -kuljettaja. Pease osallistui kolmeen Formula 1 -kilpailuun, joista ensimmäisen hän ajoi 27. elokuuta 1967. Hän on ainoa kilpailija, joka on saanut mustan lipun ajettuaan liian hitaasti. Tämä tapahtui vuoden 1969 Kanadan GP:ssä. Pease oli tästä huolimatta menestyksekäs kotimaansa autourheilukilpailuissa, ja hänet valittiin maansa autourheilun Hall of Fameen vuonna 1998.


title: Oristanon maakunta

text: Oristanon maakunta (, ) on yksi Italian maakunnista. Se sijaitsee Sardinian saaren ja Sardinian autonomisen hallintoalueen länsiosassa.


title: Oristanon maakunta

text: Oristanon maakunnan pinta-ala on 2 990 km ja asukasluku noin 160 000. Maakunta muodostuu 87 kunnasta, ja sen pääkaupunki on Oristano.


title: Oristanon maakunta

text: Oristanon maakunnan väekkäimmät kunnat ovat (1.1.2017):


title: Vratislav Greško

text: Vratislav Greško (s. 24. heinäkuuta 1977 Tajov) on slovakialainen jalkapalloilija, pelipaikaltaan vasen puolustaja.


title: Vratislav Greško

text: FK Dukla Banská Bystrica -seurassa vuonna 1995 ammattilaisuransa aloittanut Greško on sen jälkeen pelannut FK Inter Bratislavassa, FC Internazionale Milanossa, Blackburn Roversissa, Parma FC:ssä, 1. FC Nürnbergissä, Bayer 04 Leverkusenissa ja vuodesta 2011 lähtien slovakialaisessa ŽP Šport Podbrezová -seurassa.


title: Vratislav Greško

text: Maajoukkueessa Greško pelasi vuosina 2000–2007 tehden kaksi maalia ja pelaten 34 ottelua.


title: Sassarin maakunta

text: Sassarin maakunta (, ) on maakunta Sardinian alueella Italiassa.


title: Sassarin maakunta

text: Sassarin maakunnan pinta-ala on 7 692 km ja asukasluku noin 500 000. Maakunta muodostuu 92 kunnasta, ja sen pääkaupunki on Sassari.


title: Sassarin maakunta

text: Sassarin maakunta sijaitsee Sardinian pohjoisosassa. Olbia-Tempion maakunta erotettiin Sassarista vuonna 2005, mutta yhdistettiin takaisin vuonna 2016.


title: Sassarin maakunta

text: Maakunnan väkiluvultaan suurimmat kunnat ovat (31.12.2015):


title: Sweet Moses

text: Sweet Moses on helsinkiläinen rockyhtye, joka omien sanojensa mukaan yhdistää musiikissaan 1960-luvun psykedeelistä bluesia, saman aikaista hard rockia ja popkoukkuja. Vuoden "2004" syksyllä Lappeenrannassa perustettuun yhtyeeseen kuuluvat kitaristi/laulaja, säveltäjä, sanoittaja Jetro, basisti Lauri, rumpali Joonas, kosketinsoittaja Juho ja laulaja/huilisti Tapio.


title: Myllykoski (yritys)

text: Myllykoski Oyj oli Björnbergien suvun hallitsema perheomisteinen suomalainen paperiteollisuuteen keskittynyt yhtiö. Konsernin liikevaihto kasvoi viimeksi tilikaudella 2006 (jolloin oli 1,532 mrd. €), joten Myllykosken viimeisimmät vuodet olivat olleet vaikeita.


title: Myllykoski (yritys)

text: UPM-Kymmene Oyj sopi vuoden 2010 lopulla Myllykosken ostamisesta. Kauppa sai EU:n kilpailuviranomaisten hyväksynnän 13.7.2011. .


title: Myllykoski (yritys)

text: UPM:n ostamat Myllykosken omistukset:


title: Myllykoski (yritys)

text: Yhtiö perustettiin alun perin vuonna 1892, jolloin veljekset Claës ja Fredrik Geronimo Björnberg perustivat puuhiomon Myllykoski Träsliperi Aktiebolag. Vuonna 1920 yhtiöstä tuli osa Yhtyneet Paperitehtaat Oy:tä, kun Myllykoski Träsliperi Ab, Ab Simpele ja Jämsänkoski Oy sulautuivat. Myllykosken Paperitehdas Oy irtautui Yhtyneistä Paperitehtaista vuonna 1952 yhtiön omistajasukujen Björnbergien ja Waldenien riitannuttua. Björnbergien haltuun jäänyt yhtiön osa muutti nimensä 1971 Myllykoski Oy:ksi.


title: Myllykoski (yritys)

text: Vuoteen 2009 asti oli tytäryhtiö Myllykoski Paperin kautta 49 prosentin osuus Sunilan sellutehtaasta Kotkassa.


title: Myllykoski (yritys)

text: UPM ilmoitti joulukuussa 2010 ostavansa Myllykosken ja sen yhteistyökumppanin Rhein Papierin.


title: Justin Bonomo

text: Justin "ZeeJustin" Bonomo (s. 30. syyskuuta 1985) on yhdysvaltalainen pokeriammattilainen. Hän asuu Los Angelesissa ja edustaa Bodog-nettipokerihuonetta.


title: Justin Bonomo

text: Bonomo kasvoi Virginiassa ja aloitti yhdeksänvuotiaana -korttipelin harrastamisen. Myöhemmin hän kiersi ympäri maailmaan MTG-turnauksissa. Alkuvuodesta 2002 Bonomo aloitti pokeriharrastuksen ja siirtyi pikkuhiljaa mikrotasoilta korkeammeille tasoille netissä aloittaen livepelaamisen vuonna 2004.


title: Justin Bonomo

text: Bonomo ehti saavuttaa liveturnausmenestystä jo ennen kuin täytti 21 vuotta (alaikäraja Yhdysvaltain kasinoilla). World Poker Tourilla hän oli kolmaskymmenes tammikuussa 2005 PokerStars Caribbean Adventure -turnauksessa ja European Poker Tourilla neljäs Deauvillessä, Ranskassa helmikuussa 2005. WPT:ssä Bonomon paras sijoitus on seitsemäs tila joulukuulta 2006 Doyle Brunson North American Poker Classicista.


title: Justin Bonomo

text: World Series of Pokerissa (WSOP) Bonomo on selviytynyt kahdesti finaalipöytään: vuonna 2007 2000 dollarin no limit holdem -turnauksessa hän oli neljäs ja seuraavana vuonna Erick Lindgrenin voittamassa 5000 dollarin no limit holdem -turnauksessa kakkonen. Jälkimmäisestä hän ansaitsi 230 159 dollaria.


title: Justin Bonomo

text: Kesäkuussa 2008 Bonomon pokeriuran turnausansiot ylittivät 1,4 miljoonaa dollaria.


title: Justin Bonomo

text: Vuonna 2006 Bonomo jäi kiinni useilla käyttäjätileillä pelaamisesta samassa turnauksessa. PartyPoker ja PokerStars sulkivat Bonomon tilit ja jäähdyttivät satojen tuhansien dollarien rahavarat.


title: Minna Nurmelin

text: Minna Nurmelin (s.1967) on suomalainen teatteriohjaajaja ja näytelmäkirjailija.


title: Minna Nurmelin

text: Nurmelin on koulutukseltaan teatteritaiteen maisteri; hän opiskeli Teatterikorkeakoulussa ohjauksen koulutusohjelmassa vuosina 1994-99. Lisäksi hän on opiskellut Helsingin yliopistossa humanistisen tiedekunnan kulttuurien tutkimuksen koulutusohjelmassa. Minna Nurmelin on työskennellyt ohjaajana mm. Suomen Kansallisteatterissa, Rakastajat-teatterissa, Lilla Teaternissa, Q-teatterissa, Ahaa-teatterissa, Yle-Radioteatterissa, Kouvolan teatterissa sekä Oulun ja Kajaanin kaupunginteattereissa.


title: Minna Nurmelin

text: 2016 Sven Nordqvist: Ystäväni Viiru, dramatisointi


title: Luettelo Jussi Raittisen kappaleista

text: Tämä on luettelo Jussi Raittisen omalla nimellä levyttämistä kappaleista aakkosjärjestyksessä. Mukana ei ole The Boys -yhtyeen kanssa tehtyjä levytyksiä.


title: Kill Switch

text: Kill Switch (myös "A Higher Form of Learning" ja "Killing Point") on 7. lokakuuta 2008 suoraan DVD:lle julkaistu yhdysvaltalais-kanadalainen toimintaelokuva. Elokuvaa on kuvattu Vancouverissa, Kanadan Brittiläisessä Kolumbiassa. Japanissa elokuva esitettiin elokuvateatterissa.


title: Kill Switch

text: Suomessa elokuva julkaistiin suoraan DVD:lle 18. helmikuuta 2009.


title: Kill Switch

text: Jacob King on brutaaleja menetelmiä käyttävä etsivä, joka oli lapsena todistamassa kaksoisveljensä murhaa. Nyt Jacob tutkii brutaaleja murhia, jotka liittyvät astrologiaan. Miehiä ja naisia murhaava Lazereus jättää kryptisiä vihjeitä uhreihinsa ja murhapaikoille. Samaan aikaan liikkeellä on toinen murhaaja Billy Joe, joka palattuaan vankilasta lähtee kostamaan Jacobille. Jacobin pääkohde on Memphisin alamaailmassa pyörivä Lazereus, jota hän tutkii yhdessä apulaisparinsa Storm Andersonin kanssa. He saavat kesken tutkimustensa mukaansa FBI agentin Frankie Millerin, joka puolestaan ei hyväksy Jacobin brutaaleja tapoja.


Agents... Is Beat! – Instrumental 2008 Recordings on suomalaisen Agents-yhtyeen toinen instrumentaalialbumi. Se ilmestyi 13. elokuuta 2008. CD-box julkaistiin aluksi 2000 kappaleen numeroituna erikoispainoksena DVD-kotelossa. Pakkaus sisältää albumin lisäksi yhtyeen omakätisesti signeeraaman valokuvan, Agents-plektran ja 16-sivuisen vihkosen.


title: Agents... Is Beat! – Instrumental 2008 Recordings

text: Albumi debytoi Suomen virallisen listan kolmannella sijalla, ja se pysyi listalla yhteensä 11 viikkoa.


title: Stefano Farina

text: Stefano Farina (19. syyskuuta 1962 Genova – 23. toukokuuta 2017) oli italialainen jalkapalloerotuomari.


title: Stefano Farina

text: Farina aloitti uransa vuonna 1979 Italiassa alasarjoissa. Hän oli muiden tuomareiden tavoin harrastanut lapsena jalkapalloa ja pelasi junioreissa 12-vuotiaasta aina 17-vuotiaaksi asti, jonka jälkeen Farina siirtyi tuomariksi jouduttuaan valmentajansa kanssa erimielisyyksiin. Uransa alkuvaiheessa hänen esikuvansa oli italialainen erotuomari Luigi Agnolin, joka oli varma ja päättäväinen tuomioissaan. Myöhemmin myös Pierluigi Collina jätti Farinaan vaikutuksen olla ammatimainen työssään.


title: Stefano Farina

text: Ennen Serie A:ta Farina ehti tuomita yhden kauden Serie B:ssä, ennen kuin tuomitsi ensimmäisen Serie A ottelunsa 22. tammikuuta 1995, jolloin vastakkain olivat Foggia ja Reggiana. Ottelu päättyi kotijoukkueen 1–0-voittoon. Samalla kaudella Farina tuomitsi yhteensä kaksi ottelua, jonka jälkeen kaudesta 1995–1996 lähtien hänestä tuli yksi Serie A:n vakiotuomareista. Hän tuomitsi enimmillään 23 ottelua kaudella 2004–2005, jolloin Farina jakoi yhteensä 123 keltaistakorttia ja kahdeksan ulosajoa.


title: Stefano Farina

text: Uransa aikana hän tuomitsi useita Euroopan cupin otteluita vuodesta 2001 lähtien muun muassa Mestarien liigassa ja UEFA Cupissa. Lisäksi Farina tuomitsi yli kymmenen maajoukkueottelua karsinnoissa.


title: Plumelec

text: Plumelec on kunta Ranskassa. Se sijaitsee Morbihanin departementissa Bretagnen alueella.


title: Plumelec

text: Toisessa maailmansodassa vuonna 1944 Britannian ilmavoimien erikoisjoukkojen luutnantti Marienne sai valmistella operaatio Dingsonin, jonka avulla laskettiin 160 laskuvarjosotilasta kaupungin alueelle saksalaisten keskelle. Joukkojen oli tarkoitus mennä toisaalle Vannesin seudulle. Niiden tehtävänä oli vahvistaa ja aseistaa paikallisia vastarintajoukkoja. Joukot laskeutuivat vain 800 metrin päähän saksalaisten vartiopisteestä. Taisteluissa sai surmansa korpraali Bouetard, joka oli Normandian maihinnousun ensimmäinen uhri.


title: Supersounds Music

text: Supersounds Music on tamperelainen vuonna 2003 perustettu äänitteiden jakeluyhtiö. Yhtiön perustivat MNW Distribution Finlandin toimitusjohtajana aiemmin toiminut Sami Juntunen ja Playground Music Finlandin markkinointi- ja promootiopäällikkönä aiemmin toiminut Karri Suksia. Vuoden 2007 alussa yrityksen omistajapohja laajeni, kun Fullsteam Records osti osan yrityksestä.


title: Supersounds Music

text: Yhtiön jakelemia levymerkkejä ovat mm. Fullsteam Records, Play It Again Sam (PIAS), Earache, Ministry Of Sound, Combat Rock, Dynamic Arts ja AFM.


title: Telewizja Polska

text: Telewizja Polska S. A. (TVP; "Puolan televisio") on Puolan kansallinen ja kaupallinen yleisradioyhtiö. Se on julkisen palvelun yleisradiotoimintaa harjoittava yhtiö, jonka toimintaa säätelee laki.


title: Telewizja Polska

text: Vuonna 1935 "Państwowy Instytut Telekomunikacji" eli PIT alkoi työskennellä Puolan radion kanssa yhteistyössä oman televisioyhtiön perustamiseksi. Toinen maailmansota tuhosi hankkeen kokonaan. Työt aloitti PIT uudestaan vuonna 1947.


title: Telewizja Polska

text: Yhtiö aloitti säännölliset televisiolähetykset 25. lokakuuta 1952. Vuonna 1960 yhtiön nimeksi tuli Polskie Radio i Telewizja. Vuonna 1971 TVP aloitti värilliset televisiolähetykset. Nimi muuttui TVP:ksi vuonna 1992.


title: Telewizja Polska

text: Yhtiön toimintaa säätelevää lakia muutettiin vuoden 2016 alussa siten, että yhtiön johdon nimittää hallitus. Sen jälkeen johto vaihdettiin ja toimittajia irtisanottiin. Hallitusvastuussa oleva Laki ja oikeus -puolue nimitti johtoon sille mieluisat henkilöt. Toimittajat ilman rajoja -järjestön mukaan Puolan lehdistönvapaus on pudonnut sijalta 18 sijalle 47.


title: Auray

text: Auray (bretoniksi An Alre) on ranskalainen kaupunkikunta, joka sijaitsee Morbihanin departementissä ja Bretagnen alueella. Se oli Ranskassa luokiteltu ns. ”taide- ja historiakaupungiksi” aina kevääseen 2006 asti.


title: Auray

text: Kaupunkia ympäröi Crac’hin kunta sekä etelästä että lännestä, Pluneretin kunta sijaitsee itäsivulla.


title: Auray

text: Auraun historiaan liittyy muutamia merkittäviä tapahtumia. Aurayn taistelu 29. syyskuuta 1364 oli Bretagnen perimyssodan viimeinen taistelu.


title: Auray

text: Vuonna 1632 merivoimat lähtivät kaupungin Saint-Goustanin satamasta valloittamaan Port-Royalin kaupunkia nykyisen Quebecin alueella. Tätä lähtöä valvoi Kardinaali Richelieun tarkka katse. Satamalla oli käyttöä myös vuonna 1776, kun amerikkalainen Benjamin Franklin lähti kaupungin satamasta ja näin voidaan katsoa Yhdysvaltain sisällissodan alkaneen, sillä hän vei mukanaan Ranskan kuningas Ludvig XVI:lta sotilaallista apua.


title: Auray

text: Kaupungin rautatieasema oli toisen maailmansodan aikana strateginen paikka, sillä sinne rahdattiin valtavat määrät betonia, joka oli tarkoitettu Bretagnen merenrantojen linnoitusten vahvistamiseen.


title: HD 217107

text: HD 217107 on keltainen alijättiläinen Kalojen tähdistössä. Sitä kiertää kaksi planeettaa, joista toinen kiertää erittäin lähellä ja jonka kiertoaika on 7 päivää, kun taas toinen on kaukaisempi, ja sen kiertoaika kestää 8 vuotta. Tähden iäksi on arvioitu 7,7 miljardia vuotta, eli se on käyttänyt melkein kaiken vetynsä.


title: Lehmijärvi (Lohjan kylä)

text: Lehmijärvi on kylä Lohjalla. Siellä toimii Lehmijärven koulu. Lehmijärven eteläosassa on kaksi isoa hiekkakuoppaa, joista toiseen kasvatetaan metsää. Lehmijärvi on myös järvi Lehmijärvellä. Lehmijärven kylän lävitse kulkee Lehmijärventie, joka on noin 10-12 kilometriä pitkä.


title: Lehmijärvi

text: Lehmijärvi voi tarkoittaa:


title: Medon (arkontti)

text: Medon () oli kreikkalaisessa mytologiassa Kodroksen, Ateenan kuninkaan, vanhin poika. Hänen veljensä Neileus asetti heidän isänsä kuoleman jälkeen hänen kyvykkyytensä kyseenalaiseksi seurata valtaistuimelle heidän isäänsä, koska Medonin toinen jalka oli rampa. He kysyivät asiaan neuvoa Delfoin oraakkelilta, jonka antoi kuninkuuden Medonille; Neileus ja muut Kodroksen pojat lähetettiin Jooniaan perustamaan uusia siirtokuntia.


title: Medon (arkontti)

text: Eupatridit käyttivät riitaa syynä lopettaa Ateenan monarkia, ja niin Medonista ei tullut kuningasta vaan Ateenan ensimmäinen elinikäinen arkontti. Hänen poikansa Akastos seurasi isäänsä Ateenan toisena elinikäisenä arkonttina.


title: Eupatridit

text: Eupatridit (, ”jalosukuiset”) olivat Ateenan vanhat ylhäisöperheet.


title: Eupatridit

text: Perinteen mukaan he olivat jo Theseuksen perustama poliittisen järjestelmän ylin luokka, joka nautti poliittisista ja uskonnollisista etuoikeuksista. He valitsivat kaupungin arkontit, pitivät hallussaan korkeimpia pappisvirkoja ja jakoivat oikeutta.


title: Eupatridit

text: Eupatridien valtaa alkujaan rajoitti Drakon noin 621 eaa., jolloin siihen asti suullinen lainsäädäntö kirjoitettiin muistiin, jolloin se ei ollut enää valtaapitävien tulkinnan varassa. Pian Solonin uudistukset noin 594 eaa. murensivat eupatridien valtaa entisestään sitomalla poliittisen aseman syntyperän sijasta varallisuuteen.


title: Anthony Pilla

text: Anthony Michael Pilla (s. 12. marraskuuta 1932) on katolisen kirkon yhdysvaltalainen pappi. Hänet vihittiin papiksi 23. toukokuuta 1959, sitten piispaksi 1. elokuuta 1979.


title: Anthony Pilla

text: Pilla toimi Clevelandin hiippakunnan piispana Ohiossa vuosina 1980–2006. Häntä seurasi Richard Lennon.


title: Nicola Ayroldi

text: Nicola Giuseppe Ayroldi (s. 2. toukokuuta 1965 Molfetta, Italia) on italialainen jalkapalloerotuomari. Hän on toiminut pääerotuomarina Serie A:ssa vuodesta 2000 alkaen.


title: Poko klassikot (Pate Mustajärvi)

text: Poko klassikot on suomalaisen laulajan Pauli "Pate" Mustajärven kokoelma-EP. Se julkaistiin vuonna 1987. Levy on osa Poko Rekordsin "Poko klassikot" -kokoelmalevysarjaa.


title: Linda Schuyler

text: Linda Schuyler C.M. (s. 1948) on televisiotuottaja, joka loi "Degrassi"- ja "Instant Star" -sarjat. Hän on työskennellyt myös muun muassa "Riverdale"-saippuaoopperan parissa.


title: Linda Schuyler

text: Schuyler syntyi Lontoossa, mutta muutti lapsena perheineen Kanadaan.


title: Linda Schuyler

text: Schuyler on naimisissa tuottajatoverinsa Stephen Stohnin kanssa. Hänestä tehtiin Kanadan ritarikunnan jäsen vuonna 1993, ja hän on voittanut useamman Gemini-palkinnon.


title: Dudu Georgescu

text: Dudu Georgescu (s. 1. syyskuuta 1950 Bukarest, Romania) on entinen romanialainen jalkapalloilija. Hän pitää hallussaan 225:llä maalillaan Romanian Liga 1:n kaikkien aikojen maalintekijän titteliä ja on myös eniten maaleja Dinamo Bukarestin paidassa tehnyt pelaaja. Georgescu voitti Euroopan Kultaisen kengän kahdesti, vuosina 1975 ja 1977. 1977 Dudu teki kultaisen kengän saajista eniten maaleja (47).


title: Nicola Pierpaoli

text: Nicola Pierpaoli (s. 19. syyskuuta 1974 Firenze, Italia) on italialainen jalkapalloerotuomari. Hän toimitsi ensimmäisen Serie A ottelunsa 20. joulukuuta 2006.


title: Draža Mihailović

text: Dragoljub ”Draža” Mihailović (serbialaisilla kyrillisillä aakkosilla: Драгољуб ”Дража” Михаиловић; tunnettu myös nimillä Чича tai "Čiča", 27. huhtikuuta 1893 Ivanjica, Serbian kuningaskunta – 17. heinäkuuta 1946 Lisičiji Potok lähellä Belgradia, Jugoslavia) oli serbialainen kenraali, joka oli toisen maailmansodan aikana vastarintaliikkeen Isänmaa Jugoslavian kuninkaallisen armeijan johtaja.


title: Draža Mihailović

text: Mihailović aloitti opiskelun Serbian sotilasakatemiassa lokakuussa 1910. Hän osallistui kadettina Balkanin sotiin 1912–1913. Heinäkuussa 1913 hän oli luokkansa paras, ja hänet ylennettiin vänrikiksi. Hän palveli ensimmäisessä maailmansodassa Serbian armeijan upseerina. Sodan lopussaä hän oli ylennyt kapteeniksi.


title: Draža Mihailović

text: Maailmansotien välisenä aikana Mihailović palveli esikuntatehtävissä ja yleni everstiksi. Hän toimi myös sotilasattaseana Sofian ja Prahan lähetystöissä. Viimeisinä vuosina ennen toisen maailmansodan syttymistä Mihailović oli komennettuna Sloveniaan.


title: Draža Mihailović

text: Saksa valtasi Jugoslavian huhtikuussa 1941. Mihailović johti pientä sotilasryhmää, joka kieltäytyi antautumasta. Ryhmä vetäytyi Ravna Goran alueelle, jossa Mihailović perusti tšetnikki-yksiköitä taistelemaan partisaanisotaa miehittäjiä vastaan. Yksiköistä muodostui myöhemmin Isänmaa Jugoslavian kuninkaallinen armeija ("Југословенска војска у отаџбини" tai "Jugoslovenska vojska u otadžbini").


title: Draža Mihailović

text: Mihailović toimi maltillisesti ja tuki pienimuotoisia operaatioita suurten hyökkäyksien sijasta, sillä hän yritti välttää miehittäjien suuret kostotoimet siviiliväestöä vastaan. Siitä huolimatta Mihailovićin miesten suorittamat iskut ja toisaalla Titon johtamien punapartisaanien laajamittainen toiminta oli niin tehokasta, että Adolf Hitler määräsi sata jugoslavialaista teloitettavaksi yhtä vastarintaliikkeen tappamaa saksalaista vastaan. Mihailovićin päästä luvattiin myös suuri palkkio. Vastarintaliikkeitä vastaan kävi sotaa useita SS-yksiköitä, kuten Balkanin alueen saksalaissukuisista vapaaehtoisista ja värvätyistä muodostettu 7. SS-divisioona Prinz Eugen.


title: Draža Mihailović

text: Mihailovićin tšetnikeillä ja Titon punapartisaaneilla oli sotilaallisten erimielisyyksien lisäksi myös poliittisia erimielisyyksiä. Sodan puolivälin aikoihin Mihailović ei pitänyt kommunisteja juuri kansallissosialisteja parempina. Liittoutuneet pitivät kansallismielistä rojalistia Mihailovićia teoriassa parempana yhteistyökumppanina natseja vastaan kuin kommunistista Titoa, mutta heidän mielestään Titon partisaanit tekivät kaiken todellisen työn samaan aikaan kun Mihailović suoritti pieniä iskujaan.


title: Draža Mihailović

text: Mihailović kääntyi Titoa vastaan ja vastarintaryhmät aloittivat oman sotansa toisiaan vastaan. Kun Mihailovićin tšetnikit tekivät yhteistyötä jopa vihollisiensa saksalaisten ja italialaisten kanssa liittoutuneet ohjasivat tukensa yksinomaan Titolle.


title: Draža Mihailović

text: Mihailovicin johtamat tšetnikkiyksiköt siirtyivät Itä-Bosniaan 1943 ja ajautuivat taisteluihin kansallissosialisteja tukeneen kroaattijärjestö Ustašan kanssa. Mihailovićin miehet syyllistyivät alueella useisiin sotarikoksiin Ustašaa tukenutta siviiliväestöä sekä Bosnian muslimiväestöä kohtaan. Samanaikaisesti myös Ustašat tekivät sotarikoksia serbiväestöä kohtaan.


title: Draža Mihailović

text: Sodan jälkeen Titon kommunistiset partisaanit ottivat vallan Jugoslaviassa. Mihailović tuomittiin kuolemaan sotarikoksista ja maanpetoksesta. Hänet teloitettiin ampumalla aamulla 18. heinäkuuta 1946. Hänet haudattiin merkitsemättömään joukkohautaan muiden teloitettujen mukana.


title: Draža Mihailović

text: Yhdysvaltain presidentti Harry S. Truman palkitsi Mihailovićin postuumisti The Legion of Merit -mitalilla. Hänen joukkonsa olivat pelastaneet sodan aikana yli 500 yhdysvaltalaista alasammuttujen pommikoneiden miehistön jäsentä. Mitalin luovutti Mihailovićin tyttärelle Gordanalle vuonna 2005 yhdysvaltalainen veteraanijärjestö Kroatian, Bosnian ja Hertsegovinan sekä myös joidenkin serbialaisten vastalauseista huolimatta.


title: Tuomo Väänänen

text: Tuomo Tapio ”Vänni” Väänänen on suomalainen rumpali ja sovittaja, joka tunnetaan parhaiten Problems?- ja Pelle Miljoona & Rockers -yhtyeistä. Rockersissa Väänänen soitti alkuvuodesta 1999 vuoteen 2006, jolloin yhtye hajosi.


title: Tuomo Väänänen

text: Vänni siirtyi Pellen jälkeen Daddy Giljoteeniin, jossa hän toimi rumpalina 2007–2008. Samaan aikaan hän soitti myös uudelleen kootussa Havana Black -yhtyeessä, josta tuli hänen päätyönsä Daddy Giljoteen -pestin jälkeen.


title: Albert Ferrer

text: Albert Ferrer (s. 6. kesäkuuta 1970 Barcelona, Espanja) on espanjalainen jalkapallovalmentaja ja entinen puolustaja.


title: Albert Ferrer

text: Ferrer on ollut kaksi kertaa mukana MM-kilpailuissa: 1994 Yhdysvalloissa ja 1998 Ranskassa. MM-kisoissa hän pelasi kuudessa ottelussa. Espanjan maajoukkueessa hän pelasi vuosina 1991–1999. Barcelonan olympialaisissa 1992 Ferrer voitti olympiakultaa Espanjan joukkueessa.


title: Albert Ferrer

text: Valmennusurallansa Ferrer aloitti SBV Vitessen peräsimessä kaudella 2010/11. Seura välttyi hänen johdollaan niukasti putoamiselta Eredivisiestä ja hän sai potkut tehtävästään kauden jälkeen.


title: Albert Ferrer

text: Helmikuussa 2014 Ferreristä tuli Córdoban päävalmentaja. Ferrerin johdolla seura sijoittui Segundassa seitsemänneksi ja nousi karsintojen kautta liigaan 42 vuoden tauon jälkeen. Liigakausi sujui joukkueelta murheellisesti ja Ferrer sai potkut lokakuussa 2014, kun Córdoba oli sarjajumbona kerättyään vain neljä pistettä kauden kahdeksasta ensimmäisestä ottelusta.


title: Albert Ferrer

text: Kesäkuussa 2015 Ferreristä tuli RCD Mallorcan päävalmentaja. Peliesitykset olivat varsin vaatimattomia ja Ferrerin alaisuudessa Mallorca voitti vain kolme pelaamastaan 15 ottelusta. Hän sai potkut marraskuun lopulla 2015.


title: Tony Asumaa

text: Tony Asumaa (s. 15. syyskuuta 1968 Vaasa) on entinen suomalainen jalkapalloerotuomari, ja vuodesta 2015 lähtien hän on ollut Ahvenanmaan maakunnan hallituksen ministeri vastuualueinaan opetus- ja kulttuuriasiat. Hän kuuluu Ahvenanmaan liberaaleihin. Vuosina 2012–2014 Asumaa oli Ahvenanmaan jalkapalloliiton puheenjohtaja.


title: Tony Asumaa

text: Asumaa aloitti erotuomariuransa vuonna 1985. Veikkausliigassa hän tuomitsi vuosina 1999–2012 ja oli kansainvälisenä erotuomarina vuodesta 2003 lähtien. Asumaa tuomitsi urallaan yhteensä 193 Veikkausliigan ottelua. Kansainvälisiä otteluita hänelle kertyi 69, joista A-maaotteluita oli kymmenen. Vuoden erotuomariksi Asumaa valittiin Suomessa neljä kertaa.


title: Txiki Begiristain

text: Aitor ”Txiki” Begiristain Mújica (s. 12. elokuuta 1964 Olaberria, Guipúzcoan maakunta, Espanja) on espanjalainen jalkapalloilija, joka pelasi ammattimaisesti 1980- ja 1990-luvuilla. Hän pelasi hyökkäävänä keskikenttäpelaajana Real Sociedadissa, Barcelonassa, Deportivo de La Coruñassa, Urawa Red Diamondsissa ja Espanjan maajoukkueessa. Lopetettuaan pelaajauransa Begiristain työskenteli Televisió de Catalunya -televisioyhtiössä ennen kuin hänestä tuli Barcelonan jalkapallotoimenjohtaja.


title: Eric Froehlich

text: Eric Froehlich (s. 9. helmikuuta 1984) on yhdysvaltalainen Virginian Springfieldistä kotoisin olevan pokeriammattilainen. Hän on urallaan voittanut kaksi World Series of Poker -turnausta.


title: Eric Froehlich

text: Froehlich harrasti nuorena paljon urheilua: koripalloa, baseballia ja amerikkalaista jalkapalloa, mutta loukkaannuttuaan alkoi pelata -peliä. Vuonna 2002 hänet valittiin vuoden pelaajaksi. Pokerin hän aloitti high schoolissa ja 18-vuotiaana nettipokerin. Huhtikuussa 2005 Froehlich keskeytti opintonsa Virginian yliopistossa ja ryhtyi pokeriammattilaiseksi.


title: Eric Froehlich

text: Vuonna 2005 Froehlichilla oli mahdollisuus osallistua ensimmäisen kerran WSOP:hen. Heti ensimmäisenä vuotenaan hän voitti rannekkeen 1500 limiitti hold'em -turnauksessa. Ykköspalkinto oli 303 908 dollaria ja hänestä tuli tuolloin kaikkien aikojen nuorin WSOP-voittaja (ennätyksen rikkoivat sittemmin Jeff Madsen vuonna 2006, Steve Billirakis 2007 ja Annette Obrestad WSOPE:ssa vuonna 2008).


title: Eric Froehlich

text: Seuraavana vuonna 2006 Froehlich voitti toisen WSOP-rannekkeensa, nyt 1500 dollarin pot limit omahassa (rebuy-turnaus). Voitosta hän ansaitsi 299 675 dollaria.


title: Eric Froehlich

text: Eric Froehlich edustaa Full Tilt Poker -nettipokerihuonetta. Kesäkuussa 2008 hänen turnausansionsa ylittivät 0,9 miljoonaa dollaria.


title: Iván Campo

text: Iván Campo Ramos (s. 21. helmikuuta 1974 San Sebastián, Guipúzcoan maakunta, Espanja) on espanjalainen jalkapalloilija. Hän oli aluksi keskuspuolustaja, mutta nykyään hän pelaa useimmiten puolustavana keskikenttäpelaajana.


title: Iván Campo

text: Campo on Logroñésin kasvatti, mutta pääsarjadebyyttinsä hän teki Real Valladolidissa vuonna 1995. Vuonna 1998 hän siirtyi Real Madridiin, jossa hän saavutti Espanjan pääsarjan Primera Divisiónin mestaruuden kerran ja Mestarien liigan voiton kahdesti. Vuodet 2003–2008 hän pelasi Englannin Valioliigassa Bolton Wanderersissa.


title: Iván Campo

text: Campo pelasi neljä peliä Espanjan maajoukkueessa, ja kuului joukkueen kokoonpanoon 1998 MM-kilpailuissa.


title: John Shelby Spong

text: John Shelby Spong (s. 16. kesäkuuta 1931) on yhdysvaltalainen episkopaalipappi ja tunnettu liberaaliteologinen ajattelija. Hän toimi Newarkin piispana vuosina 1979–2000.


title: John Shelby Spong

text: Spong valmistui Pohjois-Carolinan yliopistosta (Chapel Hill) ja Virginian Protestant Episcopal Theological Seminarysta.


title: John Shelby Spong

text: Spong on muun muassa kyseenalaistanut Jeesuksen neitseellisen syntymän ja ruumiillisen ylösnousemuksen.


title: John Shelby Spong

text: Spong kuului Jeesus-seminaariin. Hän on opettanut muun muassa Harvardin yliopistossa. Hän on edesmenneen poliitikko William B. Spongin serkku.


title: Tōkyō Babylon

text: Tōkyō Babylon on Clamp-nimisen mangakaryhmän tekemä manga, joka seitsemän ilmestyi vuosina 1991-1993. Siitä on tehty myös kaksi OVAa. Tarina sijoittuu 90-luvun alun Tokioon ja kertoo nuoresta pojasta, Subaru Sumeragista, joka työskentelee meediona. Hänen lisäkseen tarina keskittyy hänen identtiseen kaksoissisareensa, Hokuto Sumeragiin, ja 29-vuotiaaseen eläinlääkäriin, Seishiro Sakurazukamoriin. Tokyopop on julkaissut sarjan kaikki seitsemän osaa englanniksi.


title: Tōkyō Babylon

text: Tokyo Babylonin tärkein huomio keskittyy kuitenkin näiden kolmen päähenkilön sijaan Tokioon kaupunkina ja kertoo enemmänkin sen asukkaiden kärsimyksistä. Nuoresta iästään (16) huolimatta Subaru joutuu kohtaamaan kaiken sen surun ja pettymyksen, mitä kaupungin ulkokuoren taakse kätkeytyy. Hän lepyttää itsemurhan tehneiden henkiä, jotka eivät raivoltaan kykene siirtymään tuonpuoleiseen, auttaa nuorta tyttöä pääsemään yli raiskauksesta ja keskustelee väkivaltaisten ihmisten kanssa. Jokainen surullinen tarina ja tapaturma jättää häneen jälkensä tehden hänestä hiljaisen ja ymmärtäväisen, joskin surumielisemmän.


title: Tōkyō Babylon

text: Hokuto puolestaan toimii isosiskon roolissa, pitäen huolta Subarusta, ja on päättänyt parittaa Seishiro Sakurazukan ja veljensä yhteen tultuaan lopputulokseen, että nämä olisivat toimiva pari: kummatkin ovat meedioita, Subaru haluaisi olla eläintarhan hoitaja ja Seishiro on eläinlääkäri. Lisäksi hän uskoo Seishiron kuuluvan palkkamurhaajina toimivaan Sakurazukamorin klaaniin, jota vastaan Sumeragit ovat taistelleet vuosisatojen ajan. Hokuton mukaan tämä tekee vain heidän romanssistaan herkullisemman. Subaru ei ole innostunut ajatuksesta, vaan pitää siskonsa toimia ja Seishiron rakkaudentunnustuksia vain kiusallisina.


title: Tōkyō Babylon

text: Subaru näkee unissaan muiston lapsuudestaan. Hän oli vain yhdeksän, kun tapasi lukiolaisen kirsikankukkapuun juurella ja löi tämän kanssa vetoa, josta ei kykene muistamaan mitään muuta. Yhdeksänvuotiaasta asti hänen isoäitinsä on pyytänyt häntä pitämään kädessä hanskoja ottamatta niitä koskaan pois. Edes Subaru itse ei tiedä syytä.


title: Tōkyō Babylon

text:
Sarjan kantavimmiksi voimiksi nousevat 1990-luvulla tärkeiksi koetut asiat. Kolmikko keskustelee tulevasta vuosituhannen vaihteesta pelottavana ilmiönä, maan hinnan kallistumisesta ja vanhusten asemasta yhteiskunnasta. Sarja ottaakin kantaa moniin samanlaisiin ilmiöihin. Muoti on myös ajan hengen mukaista, mikä tekee lukemisesta lähes aikamatkan 90-luvun alkuun.
Clampin tyylille ominaista ovat myös "shounen-ai" eli poikarakkaus: Seishiro ja Subaru ovat sarjan pääpari ja kummatkin ovat miehiä. Heidän välistään jännitettä luodaan koko sarjan ajan, mutta Clampille ominaisesti oikeastaan mitään ei näytetä.


title: Tōkyō Babylon

text: Subaru, Seishiro ja Hokuto esiintyvät myös Clampin toisessa sarjassa X:ssä, joka tunnetaan myös nimellä X/1999. Se sijoittuu muutamia vuosia Tokyo Babylonin tapahtumien jälkeen. Kolmas Clampin sarja, jossa nimiin Subaru ja Seishiro voi törmätä, on Clampin , mutta nämä Subaru ja Seishiro eivät ole samat kuin Tokyo Babylonissa ja X:ssä. Vain heidän luonteensa, nimensä, ulkonäkönsä ja osittain myös heidän välisensä suhteet muistuttavat alkuperäisiä esikuviaan.


title: Mohamed Ali Nafkha

text: Mohamed Ali Nafkha (, s. 25. tammikuuta 1986 Sousse, Tunisia) on tunisialainen jalkapalloilija. Hän on pelipaikaltaan puolustava keskikenttäpelaaja. Nafkha edustaa Sveitsin pääsarjassa pelaavaa Zürichiä.


title: Mohamed Ali Nafkha

text: Nafkha aloitti uransa kotikaupungissaan Soussessa ES Sahelin joukkueessa kaudella 2005-2006. Sittemmin seuraavasta kaudesta lähtien Nafkha kuului joukkueensa vakiopelaajiin ja oli voittamassa Sahelille Afrikan Confederation Cupia, sekä myöhemmin Tunisian mestaruuden ja Afrikan Mestarien liigan.


title: Mohamed Ali Nafkha

text: Kesäkuussa 2010 Nafkhan ilmoitettiin siirtyvän Sveitsiin Zürichiin 500 000 euron siirtokorvauksella. Kesäkuun lopulla siirto kuitenkin peruuntui, kun Nafkha ei onnistunut vakuuttamaan joukkueen valmennusjohtoa harjoituksissa. Myöhemmin joulukuussa 2010 Sahel ja Zürich saivat uudelleen sovittua Nafkhan siirrosta. Hän allekirjoitti vuoteen 2014 asti kestävän sopimuksen.


title: Mohamed Ali Nafkha

text: Kaudeksi 2011–2012 Nafkha palasi takaisin vanhaan seuraansa ES Saheliin vuoden mittaisella lainasopimuksella.


title: Mohamed Ali Nafkha

text: Sopimuksen päätyttyä Nafkha palasi takaisin Sveitsiin, mutta siirtyi pelaamaan FC Zürichin kakkosjoukkueeseen.


title: Sergei Semak

text: Sergei Bogdanovitš Semak (, s. 27. helmikuuta 1976) on venäläinen jalkapallovalmentaja ja entinen keskikenttäpelaaja. Hän on toiminut Zenit Pietarin päävalmentajana toukokuusta 2018 lähtien.


title: Sergei Semak

text: Pelaajaurallaan Semak edusti Presnja Moskovaa, Karelija Petroskoita, TsSKA Moskovaa, PSG:tä, FK Moskovaa, Rubin Kazania ja FK Zenitiä. Hän lopetti uransa Zenitissä vuonna 2013 ja siirtyi seuran apuvalmentajaksi.


title: Sergei Semak

text: Venäjän maajoukkueessa Semak debytoi vuonna 1997, ja on edustanut maataan 2002 MM-kilpailuissa ja 2008 EM-kilpailuissa. Hän on joukkueen entinen kapteeni.


title: Sergei Semak

text: 10. maaliskuuta 2014 Semakista tuli FK Zenitin päävalmentaja. Semakin pesti jäi lyhyeksi, kun seura nimitti André Villas-Boasin päävalmentajaksi 18. maaliskuuta.


title: Stealin’

text: Stealin' on Uriah Heep -yhtyeen vuonna 1973 julkaistu kappale, joka julkaistiin saman vuoden "Sweet Freedom" -albumilla sekä singlenä. Kappale on Ken Hensleyn käsialaa.


title: Stealin’

text: Single menestyi kohtalaisesti myös Yhdysvalloissa nousten Billboard-listan sijalle 91. Singlen b-puolen kappale on ”Sunshine”, joka ei kuulunut "Sweet Freedom" -albumille. Albumilla ”Stealin'”-kappaleen pituus on vajaat viisi minuuttia, singleversio on lyhennetty hieman päälle kolmeen minuuttiin.


title: Stealin’

text: Suomessa ”Stealin'”-kappaleen levytti tuoreeltaan Karma nimellä ”Pakoon pahaa maailmaa”. Suomalaiset sanat tähän versioon teki Vexi Salmi ja sovitus oli Karman musiikillisen johtajan ja kitaristin, Kalle Laen.


title: Stealin’

text:
A-puoli
B-puoli


title: Radhouène Felhi

text: Radhouène Felhi (, s. 25. maaliskuuta 1984 Meknassi, Tunisia) on tunisialainen jalkapalloilija. Puolustajana pelaava Felhi edustaa Tunisian pääsarjassa ES Sahelia.


title: Radhouène Felhi

text: Felhi aloitti jalkapalloilun kotikaupungissaan Meknassin junioriseurassa SS Meknassissa. Myöhemmin Tunisian huippuseuroihin kuuluva ES Sahel kiinnitti huomionsa nuoreen puolustajaan. Sahelin junioreissa hänestä kehittyi monipuolinen puolustaja, joka kykenee keskuspuolustuksen lisäksi pelaamaan laitapuolustajana, sekä puolustavana keskikenttäpelaajana. Noustuaan kaudella 2005–2006 edustusjoukkueeseen Felhi oli voittamassa Afrikan Confederation Cupia. Seuraavalla kaudella hän voitti ensimmäisen Tunisian mestaruutensa ja teki samalla kaudella läpimurtonsa Tunisiassa.


title: Radhouène Felhi

text: 24. kesäkuuta 2009 Felhi siirtyi vuoden mittaisella lainasopimuksella saksalaiseen 1860 Müncheniin.


title: Radhouène Felhi

text: Tehtyään läpimurtonsa maansa pääsarjassa Felhi sai kutsun maajoukkueeseen vuonna 2008, jolloin hänet valittiin mukaan vuoden 2008 Afrikan-mestaruuskisoihin. Kisojen aikana Felhi pelasi ensimmäisen ottelunsa Senegalia vastaan 23. tammikuuta 2008. Yhteensä hän on pelannut 25 maaottelua ja tehnyt niissä kaksi maalia.


title: Demy de Zeeuw

text: Demy de Zeeuw (s. 26. toukokuuta 1983 Apeldoorn) on alankomaalainen jalkapalloilija, joka edustaa Spartak Moskovaa. Hän on pelannut urallaan myös muun muassa AFC Ajaxissa. Pelipaikaltaan de Zeeuw on puolustava keskikenttäpelaaja, joka tunnetaan hyvänä taklaajana ja syöttelijänä.


title: Demy de Zeeuw

text: Kotikaupunkinsa AGOVV Apeldoornissa uransa aloittanut de Zeeuw siirtyi vuonna 2001 Go Ahead Eaglesiin.


title: Demy de Zeeuw

text: de Zeeuw oli voittamassa Hollannin alle 21-vuotiaiden kanssa Euroopanmestaruutta vuonna 2006. Elokuussa 2006 hollantilainen siirtyi AZ Alkmaariin 100 000 euron siirtosummalla. Vuonna 2009 hän siirtyi Ajaxiin.


title: Demy de Zeeuw

text: Hollannin maajoukkueessa de Zeeuw debytoi 28. maaliskuuta 2007 EM-karsintaottelussa Sloveniaa vastaan.


title: Chedi Hammami

text: Chedi Hammami (, s. 16. kesäkuuta 1986 Sfax, Tunisia) on tunisialainen jalkapalloilija. Puolustavana keskikenttäpelaajana ja tarvittaessa myös laitapuolustaja pelaava Hammami edustaa Kuwaitin valioliigassa pelaavaa Al Kuwaitia.


title: Chedi Hammami

text: Hammami aloitti uransa CS Sfaxienin riveissä kaudella 2005–2006. Tuolloin joukkue sijoittui Tunisian pääsarjassa neljänneksi ja sai seuraavaksi kaudeksi paikan Afrikan Confederation Cupiin. Toisella kaudellaan (2006–2007) Hammami teki kaksi maalia kauden aikana.Chadi Hammami a inscrit 2 buts lors de la saison 2006/2007 "Kawarji" Viitattu 10.6.2012  Avausmaalinsa hän teki Tunisian pääsarjassa heti ensimmäisessä ottelussaan EGS Gafsaa vastaan. Confederation Cupissa joukkue selvitti tiensä aina kuudentoista parhaan kierrokselle.


title: Chedi Hammami

text: Kaudella 2007–2008 Hammami jatkoi Confederation cupin taivaltaan heinäkuussa 2007. Joukkue voitti oman lohkonsa ja eteni loppuotteluun Al-Merreikhiä vastaan, jonka se voitti yhteismaalein 5–2. Tunisian pääsarjassa joukkue sijoittui kymmenenneksi, mutta pääsi uudelleen Confederation Cupiin voitettuaan sen kuluneella kaudella. Hammami onnistui kerran maalinteossa Tunisian pääsarjassa CA Bizertinia vastaan.


title: Chedi Hammami

text: Kaudella 2011–2012 Hammami nousi joukkueensa johtavaksi maalintekijäksi Tunisian pääsarjassa. Hän oli onnistunut tekemään yhdeksän maalia, kun joukkue päätti tehdä kahden vuoden jatkosopimuksen Hammamin kanssa, joka ulottuisi vuoteen 2014 asti. Hän kuitenkin siirtyi kesken kauden Kuwaitiin, Al Kuwaitin riveihin.


title: Chedi Hammami

text: Hammami pelasi ensimmäisen maaottelunsa vuonna 2007 Tunisian maajoukkueessa. Hän pelasi kahdeksan ottelua vuoden 2010 MM-kisojen karsinnoissa ja tuli myöhemmin valituksi vuoden 2010 Afrikan mestaruuskisoihin. Ensimmäisen maalinsa Hammami teki vuoden 2014 MM-karsintaottelussa Päiväntasaajan Guineaa vastaan.


title: Chedi Hammami

text: Hammami valittiin vuoden 2013 Afrikan-mestaruuskisoihin, jossa hän pelasi kaikki kolme ottelua. Tunisian kisat päättyivät alkulohkoon.


title: Ullensaker

text: Ullensaker on Norjan kunta. Se sijaitsee Akershusin läänissä, ja sen hallinnollinen keskus on Jessheim. Naapurikuntia ovat pohjoisessa Eidsvoll, idässä Nes, etelässä Sørum, lännessä Gjerdrum ja Nannestad.


title: Ullensaker

text: Ullensakerissa on ollut suhteellisen tasaista väestönkasvua viimeisen 50 vuoden aikana. Tämä kasvu on nopeutunut huomattavasti viimeiset 7-8 vuotta. Vuodesta 2000 vuoteen 2006 väestömäärä nousi yli 5000 asukkaalla. Tammikuussa 2013 tehdyn väestönlaskun mukaan Ullensakein kunnassa asui 31 743 asukasta, mikä teki kunnasta asukasluvulla verrattuna Norjan 26. suurimman.


title: Ullensaker

text: Norjan pääasiallinen kansainvälinen lentoasema, Oslo-Gardermoenin lentoasema sijaitsee Ullensakerin kunnassa. Ullensakerissa on kaksi suurta kaupunkia, Kløfta ja hallintokeskus Jessheim.


title: Ullensaker

text: Historiallisia väkilukuja:


title: Ullensaker

text: Ullensakerissa on ollut asutusta 6000 vuotta sitten. Kunnan nimen "Ull" on peräisin Skandinaavisesta mytologiasta ja "Aker" tarkoittaa maataloutta. Ull (villa) on maan mytologiassa metsästyksen ja urheilun jumala. Ullensakerin kirkko sijaitsee paikassa, jossa ennen osoitettiin kunnioitusta Ullille.


title: Ullensaker

text: Ullensaker oli alue, jossa oli varhain sivistynyttä yhteiskuntaa. Goottihistorioitsija Jordanes kirjoitti, että Raumariciae-heimo asui Mjøsa- ja Øyeren-järvien välisellä alueella. Pohjois-Euroopan suurin hautausmaa Raknehaugen vihjaa, että Ullensaker oli keskeinen alue sivistyksen kehityspaikkana.


title: Ullensaker

text: Kunnassa on yli 90 hautaa, jotka ovat peräisin Viikinkien ajalta.


title: Nautor

text: Nautor Oy Ab on Pietarsaaressa sijaitseva suuria, nopeita ja ylellisiä Swan-purjeveneita valmistava veneveistämö. Nautorin perusti vuonna 1966 Pekka Koskenkylä tavoitteenaan valmistaa sarjatyönä 11-metristä lasikuituista purjevenettä joka tunnetaan nimellä Swan 36. Sittemmin tätä ensimmäistä venemallia valmistettiin lähes sata kappaletta.


title: Nautor

text: Vuonna 1974 Swan 65 -vene "s/y Sayula II" voitti maailmanympäripurjehduskilpailu Whitbread Round the World Racen, mikä siivitti Nautorin mainetta laadukkaiden ja nopeiden veneiden valmistajana maailmalla. Swan-veneillä on samassa kilpailussa saatu hyviä tuloksia tämän jälkeenkin kun vuonna 1978 "King’s Legend" -niminen Swan 65 sijoittui toiseksi häviten niukasti Cornelis van Rietschotenin Flyer-veneelle. Vuonna 1986 Swan 651 -vene "Fazer Finland" sijoittui kolmanneksi, joka on toistaiseksi paras suomalaismiehistön saavuttama tulos Whitbread-kilpailussa.


title: Nautor

text: Nautor on valmistanut yli 2 000 venettä, joista suurin osa on edelleen purjehduskunnossa. Ensimmäiset veneet suunnitteli Sparkman & Stephens, mutta vuodesta 1979 alkaen veneet ovat olleet German Frersin käsialaa. Kolmas Nautorin käyttämä tunnettu kansainvälinen venesuunnittelija on Ron Holland.


title: Nautor

text: Vuonna 1979 Nautor sai Tasavallan Presidentin vientipalkinnon.


title: Nautor

text: Vuodesta 1998 alkaen yritys on ollut italialaisomistuksessa, kun UPM-Kymmene myi Nautorin Leonardo Ferragamolle ja ryhmälle sijoittajia.Mikael Lilius ja Berndt Brunow hankkivat yhdessä vuonna 2008 Swan 66 -purjeveneen.


title: Amine Chermiti

text: Amine Chermiti (, s. 26. joulukuuta 1987 Sfax, Tunisia) on tunisialainen jalkapalloilija. Hyökkääjänä pelaava Chermiti edustaa Ranskan pääsarjassa pelaavaa Gazélec Ajacciota.


title: Amine Chermiti

text: Chermitin ura alkoi JS Kairouanin juniorijoukkueessa vuonna 1998, jossa hän myöhemmin pelasi ensimmäiset ammattilaisottelunsa kaudella 2005–2006 Ligue Professionnelle 1:ssa. Samalla kaudella Chermiti nousi maansa tuleviin lupauksiin, kun hän teki kymmenessä ottelussa viisi maalia. Chermitin valmistuttua ylioppilaaksi hän siirtyi seuraavaksi kaudeksi Sousseen ES Sahel -joukkueeseen. Ensimmäisellä kaudellaan Chermiti auttoi joukkuettaan 12 maalilla Tunisian-mestariksi. Kaudella 2007–2008 Chermiti jatkoi maalien tekemistä ja teki toisella kaudellaan ES Sahelissa kuusi maalia ja oli muun muassa joukkueensa paras maalintekijä Afrikan Mestarien liigassa kahdeksalla maalilla. Erityisesti Chermiti nousi julkisuuteen maailmalla vuoden 2007 seurajoukkueiden maailmanmestaruuskilpailussa, jossa hänen joukkueensa ES Sahel sijoittui neljänneksi.


title: Amine Chermiti

text: Hyvien otteiden myötä muun muassa eurooppalaiset seurat ovat olleet kiinnostuneita hänen kyvyistään. Tammikuussa 2008 Newcastle huhuttiin olevan vahvin ehdokas hankkimaan nuoren hyökkääjän riveihinsä, josta kilpailivat myös Marseille ja Hamburger SV. 12. heinäkuuta 2008 Chermiti kertoi pelanneensa viimeisen ottelun ES Sahelin paidassa ja siirtyvänsä pian saksalaiseen Hertha BSC:hen. Joukkue oli kesäkuusta asti pyrkinyt tosissaan saamaan nuoren lupauksen joukkueeseensa, mutta Tunisian cupin finaalin ollessa kesken ja siirto summan epäselvyyden vuoksi siirto viivästyi. 6. elokuuta 2008 Hertha ilmoitti lopulta hankkineensa pelaajan joukkueeseensa kahden vuoden lainasopimuksella. Pian he kuitenkin onnistuivat tekemään lopullisen sopimuksen Chermitin kanssa vuoteen 2012 asti. Ensimmäinen kausi ei kuitenkaan alkanut lupaavasti, kun Chermiti loukkasi oikean polvensa UEFA Cupin karsintaottelussa Interblock Ljubljana vastaan. Vamma piti hänet pois pelikentiltä kolme kuukautta. Chermiti palasi pelikentille 6. joulukuuta 2008 Schalkea vastaan pelatussa Bundesliigaottelussa, jossa hän tuli vaihdosta kentällä 77 minuutin kohdalla Andri Voronin tilalle. Sittemmin Chermiti sai hyvin rajallisesti peliaikaa pelaten helmikuussa 3 sarjaottelua. Seuraavan kerran hän pääsi kentälle 19. huhtikuuta 2009 Bundesliigaottelussa Werder Bremeniä vastaan. Tällä kertaa Chermiti pääsi vaihdosta kentälle jo 66 minuutin kohdalla. Ottelun aikana hänellä oli kolme maalintekotilannetta, joista ensimmäinen läpiajo päätyi puolustajan taklaukseen ja kaksi puskua päätyivät tolppaan ja maalivahti Tim Wiesen torjuntaan. Lisäksi Chermiti oli ratkaisevassa roolissa ottelun loppu hetkillä riistettyään pallon vastustajalta keskialueella, jonka seurauksena hän syötti nousunsa päätteeksi pallon Raffaelille, joka teki ottelun voittomaalin. Ottelusta huolimatta joukkueen sveitsiläisvalmentaja Lucien Favre ei antanut Chermitille loppukaudesta enempää peliaikaa.


title: Amine Chermiti

text: Kaudeksi 2009–2010 hänet lainattiin saudiarabiaan Al-Ittihadin joukkueeseen. Hän auttoi joukkueettaan pääsemään aina Aasian Mestarien liigan loppuotteluun asti, jossa se hävisi eteläkorealaiselle Pohang Steelersille maalein 1–2. Kauden päätteeksi Chermiti auttoi joukkuettaan sijoittumaan Saudi-Arabian valioliigan toiseksi ja teki kauden aikana seitsemän maalia. Tammikuusta 2010 lähtien Chermiti kuitenkin joutui vaihtopelaajan roolin, kun Al-Ittihad osti algerilaishyökkääjän Abdelmalek Ziayan. Lainan päätyttyä 30. kesäkuuta 2010 Chermiti palasi takaisin Hertha Berliiniin, joka oli pudonnut 2. Bundesliigaan. Joukkueen toimitusjohtaja Michael Preetz kuitenkin päätti lopettaa Chermitin sopimuksen, joka ei halunnut vähentää palkkaansa.


title: Amine Chermiti

text: Heinäkuussa 2010 sveitsiläinen FC Zürich teki Chermitin kanssa nelivuotisen sopimuksen. Hän pelasi ensimmäisen ottelunsa Sveitsin pääsarjassa Sionia vastaan 31. heinäkuuta 2010 tultuaan vaihdosta kentälle 68 minuutin kohdalla. Ensimmäisen maalinsa hän teki kolmannessa sarjaottelussaan Thunia vastaan pelatussa vierasottelussa 11. syyskuuta 2010. Kauden aikana Chermiti onnistui maalinteossa yhdeksän kertaa pelaamissaan 17 ottelussa.


title: Amine Chermiti

text: Kaudella 2011–2012 Chermitin maalinteko jäi vaatimattomaksi. Hän teki Sveitsin pääsarjassa vain kaksi maalia FC Baselia ja FC Lausanne-Sportia vastaan. Myöskään Eurooppa-liigassa Chermiti ei tehnyt maaliakaan pelaamissaan viidessä ottelussa.


title: Amine Chermiti

text: Tammikuussa 2016 Chermiti siirtyi Gazélec Ajaccioon.


title: Amine Chermiti

text: Maajoukkueessa Chermiti pelasi ensi kerran 2. kesäkuuta 2007 Seychellejä vastaan pelatussa ottelussa, jossa hän myös onnistui maalinteossa. Chermiti oli mukana vuoden 2008 Afrikan-mestaruuskilpailuissa, jotka olivat myös hänen esimmäiset arvokisat. Seuraavissa Afrikan-kisoissa vuonna 2010 Chermiti oli maansa avauskokoonpanossa kaikissa kolmessa pelaamassaan ottelussa. Hän teki turnauksessa yhden maalin.Henkilökohtaiset:


title: Swan

text: Swan-, Svan-, Swahn-, Svahn ja Swann-nimisiä henkilöitä:


title: Veenendaal

text: Veenendaal on kunta ja kaupunki keskellä Alankomaita, Utrechtin provinssissa. Asukkaita kunnassa on 62 058 (31.12.2008) ja väestötiheys on 3 166 as./km². Kunnan pinta-ala on 19,81 neliökilometriä, josta vettä on 0,21 km². Veenendaalin pormestarina toimii Ties Elzenga. Kunnassa on 2 900 yritystä ja 553 kauppaa.


title: Veenendaal

text: Veenendaalin naapurikunnat ovat Rhenen etelässä, Utrechtse Heuvelrug lännessä, Renswoude pohjoisessa sekä Gelderlandin provinssiin kuuluva Ede pohjoisessa ja idässä.


title: Veenendaal

text: Vuonna 1997 Veenendaal valittiin Euroopan vihreimmäksi kaupungiksi ja vuonna 2004 puolestaan Alankomaiden.


title: Veenendaal

text: Tšekissä sijaitseva Olomouc on Veenendaalin yhteistyökaupunki.


title: Mehdi Ben Dhifallah

text: Mehdi Ben Dhifallah (, s. 6. toukokuuta 1983 Kelibia, Tunisia) on tunisialainen jalkapalloilija. Hyökkääjänä pelaava Ben Dhifallah on ilman seuraa.


title: Mehdi Ben Dhifallah

text: Ben Dhifallah aloitti ammattilaisuransa ES Zarzisin joukkueessa, jossa hän pelasi vuosina 2004-2007. Kesällä 2007 Ben Dhifallah siirtyi Tunisian kärkijoukkueseen kuuluvaan ES Saheliin ja onnistui maalinteossa kahdeksan kertaa sijoittuen Tunisian maalipörssin toiseksi. Toisella kaudella hän jäi maaleitta ja kolmannella kaudella 2009-2010 Ben Dhifallah jäi ilman peliaikaa. Tammikuussa 2010 ES Sahel päätti lainata hyökkääjän loppukaudeksi Libyan pääsarjaan Annasrin joukkueeseen, jossa hän juhli kauden päätteeksi Libyan cupin voittoa.


title: Mehdi Ben Dhifallah

text: Kesäkuussa 2010 Ben Dhifallah siirtyi puolen vuoden sopimuksella sudanilaiseen Al-Merreikhiin. Hän onnistui maalinteossa kahdesti, kun joukkue sijoittui kauden päätteeksi Sudanin pääsarjassa toiseksi ja voitti Sudanin cupin. Ben Dhifallah jätti seuran sopimuksensa päätyttyä.


title: Mehdi Ben Dhifallah

text: Ben Dhifallah kävi harjoittelemassa tammikuussa Espérancen mukana ja oli kirjoittaa sopimuksen, joka kuitenkin kaatui siirtoajan umpeuduttua. Tunisian jalkapalloliitto oli aiemmin kuitenkin pidentänyt oman maan sarjan siirtoaikaa tammikuun loppuun saakka, maassa vellonneiden levottomuuksien vuoksi.


title: Mehdi Ben Dhifallah

text: Heinäkuussa 2012 Ben Dhifallah siirtyi Stade Tunisieniin, jossa hän pelasi seitsemän ottelua tekemättä maaliakaan. Ben Dhifallah siirtyi kuitenkin helmikuussa 2012 Puolaan Widzew Łódźiin, jossa hän teki heti avausottelussaan maalin.


title: Yassin Mikari

text: Yassin Salim Mikari (, s. 9. tammikuuta 1983 Thalwil, Sveitsi) on tunisialainen jalkapalloilija, pelipaikaltaan vasen laitapuolustaja. Hän edustaa Sveitsin Axpo Super Leaguessa pelaavaa FC Luzernia.


title: Yassin Mikari

text: Mikari aloitti jalkapalloilun FC Unterstrassin ja FC Zürichin junioreissa, josta hän siirtyi Grasshopperin edustukseen vuonna 2001. Jäätyään lähes ilman peliaikaa hän siirtyi kauden 2003-2004 alussa alemmalla sarjatasolla pelanneeseen Luzerniin, jossa peliaikaa tuli huomattavasti enemmän. Mikari kuitenkin siirtyi tammikuussa 2005 kesken kauden toiseen samalla sveitsin sarjatasolla pelanneeseen Winterthuriin. Hyvien otteiden myötä hänen vanha seuransa Grasshopper osti laitapuolustajan tammikuussa 2007. Mikari nousi samalla aloituskokoonpanoon ja esitti hyviä otteita.


title: Yassin Mikari

text: Myöhemmin kauden 2008-2009 lopulla ranskalaisseura Sochaux osti Mikarin tammikuussa 2009 loukkaantuneen Carlos Alberto Carlaon korvaajaksi. Pian siirtonsa jälkeen Mikari kertoi halunneensa pelata jossain vaiheessa uraansa Ranskan pääsarjassa Ligue 1:ssä. Sittemmin Mikari vakiinnutti paikkansa Sochaux'n laitapuolustajana.


title: Yassin Mikari

text: Kaudella 2009–2010 hän pelasi yhteensä kolmekymmentä sarjaottelua ja teki kaksi maalia. Ensimmäinen niistä syntyi 28. marraskuuta 2009 kotiottelussa Nicea vastaan. Ottelu päättyi 1–0. Myös Mikarin toinen maali oli ottelun voittomaali, kun 13. joulukuuta 2009 kotiottelussa Grenoblea vastaan ottelu päättyi 1–0 voittoon.


title: Yassin Mikari

text: Kausi 2010–2011 Mikarilta meni loukkaantumisen myötä sivuun ja hän pelasi kauden aikana vain kuusi ottelua. Hän joutui olemaan poissa pelikentiltä seitsemän kuukauden ajan, kunnes palasi kauden lopussa pelaamaan Stade Brestoisia vastaan 2. huhtikuuta 2011.


title: Yassin Mikari

text: Edelliskauden loukkaantumisen myötä Mikari aloitti kauden kaksi ensimmäistä otteluaan vaihdosta. Sittemmin syyskuusta lähtien Mikari pelasi joukkueensa avauksessa täydet minuutit.


title: Yassin Mikari

text: Mikari edusti Sveitsin maajoukkuetta alle 21-vuotiaissa seitsemän ottelun verran.


title: Yassin Mikari

text: Vuodesta 2007 alkaen Mikari on edustanut aikuisten tasolla toista kotimaataan Tunisiaa. Ensimmäisen maajoukkue maalinsa Mikari teki Seychellejä vastaan pelatussa MM-karsintaottelussa 11. lokakuuta 2008. Mikari on edustanut Tunisiaa kaksissa arvokisoissa vuoden 2008 ja 2010 Afrikan-kisoissa.


title: Yassin Mikari

text: Mikari palasi takaisin maajoukkueeseen 23. maaliskuuta 2013 pelatessaan edellisen kerran Tunisian paidassa 5. syyskuuta 2010. Hänet valittiin avauskokoonpanoon AM-kisojen karsintaottelussa Sierra Leonea vastaan.


title: Fateh Gharbi

text: Fateh Gharbi (s. 12. maaliskuuta 1983 Sfax) on tunisialainen jalkapalloilija. Pelipaikaltaan laitapuolustaja. Hän edustaa Ligue Professionnelle 3:ssa OC Kerkennahia.


title: Fateh Gharbi

text: Gharbi on edustanut Tunisian maajoukkuetta vuodesta 2008 lähtien, mutta on pelannut vaihtelevasti maaotteluita. Ensimmäisen maalinsa hän teki 2013 AM-kisojen karsintaottelussa Sierra Leonea vastaan 8. syyskuuta 2012.


title: Jessheim

text: Jessheim on taajama Ullensakerin kunnassa Akershusin läänissä Etelä-Norjassa. Jessheim on kuntansa hallinnollinen keskus. Taajaman asukasluku oli 15 367 vuonna 2013. Vuonna 2006 väestöä oli 13 038 ja vuonna 1998 6 400. Tämä tarkoittaa 103 % väestönkasvua. Se johtui osittain Oslon kansainvälisen lentokentän siirtämisestä Gardermoenin lähisaarille, minkä vuoksi ihmisiä tulvi työskentelemään lentokentälle ja sen palveluihin.


title: Jessheim

text: Jessheim on kaupankäynnin ja alueellisten palvelujen keskus Ylä-Romerikessa. Alueella on teollisuutta kuten betonitehdas, joka hyödyntää paikallisia hiekka- ja soravaroja alalla, ja lisäksi on puutuotteiden valmistaja. Keskustassa sijaitseva Jessheim Storsenter on kaupungin suurin ostoskeskus. Kulttuurikeskus Ullensaker Kulturhusissa on kirjasto ja elokuvateatteri. Jessheim on kunnan koulutuskeskus, ja kaupungissa on Jessheim Videregående Skole sekä Romerike Folkehøgskole. Alueellinen sanomalehti Romerikes Blad pitää toimistoaan kaupungissa.


title: Jessheim

text: Kaupungista länteen sijaitsee on vanha kuninkaallinen hautausmaa Raknehaugen, joka on peräisin vuosilta 533 ja 551 eaa.


title: Jessheim

text: Jessheimin rautatieasema valmistui Norjan päärautatien varrelle vuonna 1854, ja rakennus muodosti perustan myöhemmin kaupunkiin. Uusi E6-valtatie kulkee kaupungin vierestä länsipuolelta, ja etäisyys Osloon tätä tietä pitkin on 41 km, rautatietä pitkin 45 km. Jessheim on myös Riksvei 174:n varrella tärkeä risteyskohta Oslon lentokentän, Gardermoenin, Nannestadin, Hurdalin ja Kongsvingerveienin (Riksvei 2) välillä.


title: Jessheim

text: "Jessheim"-nimi on peräisin vanhasta norjan kielen sanasta Jasseimr tai Jesseímr, jossa ensimmäisen osan alkuperä on tuntematon, mutta toinen osa (heimr) tarkoittaa kotia. Nimeä käytettiin alun perin Hovinin seurakunnasta.


title: Jessheim

text: Rakennusvaiheessa vuonna 1854 rautatiepysäkkiä kutsuttiin "Trøgstadiksi". Nimi aiheutti sekaannusta Østfoldissa sijaitsevan kaupungin kanssa nimeltä Trøgstad, ja sen takia nimi vaihdettiin vuonna 1897 "Jessumiksi". Tätä nimeä käytettiin rienaavasti: esimerkiksi sotilasalokkaat saattoivat sanoa menneensä Bønin (Pohjois-Jessheimissä kaupunki), joka kuulostaa norjan kielellä "rukoukselta", läpi Jessumiin, joka saattoi kuulostaa "Jeesukselta". Alueen papit valittivat piispalle, joka toi asian esille hallituksen kokouksessa vuonna 1900 ja ehdotti nimeksi "Jessheim". Nimi vaihdettiin "Jesseimiksi". Vuonna 1920 rautatiehallinto vaihtoi nimen nykyiseen muotoonsa.


title: Jessheim

text: Jessheimin keskustassa sijaitsee Ullensaker Kulturhus, jossa on elokuvateatteri ja kaupunginteatteri. Siellä järjestetään viikoittain elokuvanäytöksiä, teatteri- ja tanssiesityksiä sekä muita kulttuuritapahtumia.


title: Jessheim

text: Jessheimdagene-tapahtuma järjestetään vuosittain kaupungin keskustassa yleensä elokuussa. Jessheimdagene on festivaali, jossa pidetään messuja ja konsertteja.


title: Jessheim

text: Tjernfestivalen-tapahtuma pidetään joka kesä on Nordbytjernet-ulkoilualueella, yleensä kesäkuussa. Tjernfestivalen järjestää ulkoilmakonsertteja Nordbytjernetissä ja tapahtumia Jessheimin keskustassa. Yksi päivä on omistettu perheaktiviteeteille.


title: Jessheim

text: Jessheimissä on jalkapallokenttä, urheilutiloja, sekä Ullensakerin urheilukerho Ullensaker/Kisa Idrettslag.


title: Jessheim

text: Nordbytjernet on yksi Ullensakerin kunnan suurimmista vapaa-ajanviettokeskuksista, ja se sijaitsee 1 km:n päässä Jessheimin keskustasta. Paikka on suunniteltu turvalliseksi pyörätuolille ja lapsille. Alueella on kalastusta ympäri vuoden, mahdollisuus luontoretkiin ja urheilupaikkoja.


title: Jessheim

text: Luontoharrastajilla on mahdollisuus tutustua alueen monipuoliseen kasvillisuuteen ja nähdä lintulajeja kuten silkkiuikku, liejukana ja nokikana.


title: 32. SS-divisioona 30 Januar

text: 32. SS-vapaaehtoiskrenatööridivisioona 30 Januar () oli toisen maailmansodan aikana Saksan Waffen-SS:ään kuulunut sotilasyksikkö. Se koottiin useiden eri yksiköiden osista ja rippeistä sekä SS:n upseerikoulun oppilaista tammikuussa 1945 taistelemaan alati etenevää Neuvostoliiton puna-armeijaa vastaan.


title: 32. SS-divisioona 30 Januar

text: Yksikkö perustettiin Kurmarkin harjoitusalueella kansallissosialistisen puolueen 12 vuotta aiemmin tapahtuneen valtaannousun muistopäivänä 30. tammikuuta 1945.


title: 32. SS-divisioona 30 Januar

text: Divisioonan osat lähetettiin taisteluun itärintamalle välittömästi muodostamisensa jälkeen. Helmikuussa yksikössä oli noin 12 000 miestä ja se taisteli Oder-joen ja Frankfurtin alueella. Divisioona tuhottiin Halben taistelussa Berliinin lähellä sodan viimeisten päivien aikana, mutta osia siitä antautui myöhemmin Yhdysvaltain armeijalle.


title: 32. SS-divisioona 30 Januar

text: Divisioonankomentajina olivat:


title: Valmet (traktori)

text: Valmet on Valmetin vuosina 1952-1995 valmistama traktorimallisto. Aluksi petrolikäyttöisiä Valmeteja alettiin valmistaa Takran ja tuontitraktoreiden korvaamiseksi. Suomalainen traktorinvalmistus jatkui 1982 esitellyillä Volvo BM Valmet-traktoreilla, joista tuli 1983 pohjoismainen markkinajohtaja Volvo BM:n ansiosta sekä siksi, että keskusosuusliike Hankkija otti edustuksen itselleen.


title: Valmet (traktori)

text: Valtion Metallitehtaat perustettiin sotien jälkeen vuonna 1946. Tämän valtionjohtoisen metalliyrityksen tehtävänä oli aluksi tuottaa erilaisia tavaroita sotakorvauksia varten. Kun Suomi oli selvinnyt niistä, entisessä tykkitehtaassa Jyväskylän Rautpohjassa ruvettiin suunnittelemaan ja rakentamaan suomalaista traktoria. Traktorin moottoriksi valittiin aluksi englantilaisen insinööri Douglas Pobjoyn suunnittelema, yksisylinterinen moottori, jonka teho oli 12 hevosvoimaa (Pobjoy menehtyi paluulennolla sattuneessa lento-onnettomuudessa ja myös luonnokset traktorista tuhoutuivat). Prototraktori ei kuitenkaan toiminut odotetulla tavalla, tai ei ainakaan sen moottori. Laitteen käynnistäminen tuotti niin paljon ongelmia, ettei sellaisella voimanlähteellä varustettua maataloustraktoria voinut laskea markkinoille, mistä johtuen pääjohtaja Yrjö Vesa määräsi prototyypit romutettavaksi. Ensimmäisten Valmet 15 -traktorien koonti alkoi vuonna 1951. Valmet 30 malli oli ensimmäinen dieselkäyttöinen traktori.


title: Luettelo shakkitermeistä

text: Tällä sivulla on lueteltu shakkiin liittyviä termejä aakkosjärjestyksessä.


title: Saint-Brieuc

text: Saint-Brieuc (bretoniksi "San-Brieg", gallon kielellä "Saent-Bérieu" tai "Saent Berioec") on ranskalainen kaupunkikunta Luoteis-Ranskassa. Hallinnollisesti se kuuluu Côtes-d'Armorin departementiin ja Bretagnen alueeseen.


title: Saint-Brieuc

text: Kaupunki on ollut yksi Bretagnen yhdeksän historiallisen hiippakunnan keskuksista.


title: Fred Allen

text: Fred Allen (synt. John Florence Sullivan) (31. toukokuuta 1894 Cambridge, Massachusetts, Yhdysvallat – 17. maaliskuuta 1956 New York, New York, Yhdysvallat) oli yhdysvaltalainen radio- ja televisiokoomikko, joka aloitti uransa vaudeville -taiteilijana.


title: Fred Allen

text: Sullivan aloitti uransa jonglöörinä ja vatsastapuhujana taiteilijanimellä Fred St. James (myöhemmin Fred James). Vuosina 1915–1916 hän osallistui vaudeville -ryhmänsä mukana kiertueelle, joka ulottui Australiaan, Uuteen-Seelantiin ja Havaijille. Palattuaan kiertueelta hän otti itselleen lopullisen taiteilijanimensä Fred Allen, ja samoihin aikoihin hänen ohjelmistonsa alkoi painottua komediaan.


title: Fred Allen

text: Uransa radiossa Allen aloitti vuonna 1932, esiintyen useissa CBS:n ohjelmissa, kunnes 1934 hän sai oman ohjelmansa "Town Hall Tonight", johon vuonna 1939 aloittanut "The Fred Allen Show" pohjautui. Fred Allenin lisäksi ohjelmassa esiintyi myös hänen vaimonsa Portland Hoffa. Allen kirjoitti itse lähes kaikki ohjelman 273 jaksoa.


title: Fred Allen

text: Fred Allen kuoli 61-vuotiaana. Hänellä on kaksi tähteä Hollywood Walk of Famella. Lisäksi hän on päässyt Radio Hall of Fameen.


title: Dmitri Torbinski

text: Dmitri Jevgenjevitš Torbinski (, s. 28. huhtikuuta 1984 Norilsk, Neuvostoliitto) on venäläinen jalkapalloilija, pelipaikaltaan keskikenttäpelaaja.


title: Dmitri Torbinski

text: Torbinski aloitti ammattilaisuransa vuonna 2002 Spartak Moskovassa, jossa hän pelasi vuoteen 2007 asti pelaten 43 ottelua ja tehden niissä kolme maalia. Vuonna 2005 hän oli lainalla Spartak Tšeljabinskissa. Talvella 2008 hän liittyi Lokomotiv Moskovaan.


title: Dmitri Torbinski

text: Vuonna 2007 Torbinski teki ensiesiintymisensä maajoukkueessa, jossa hän on tähän mennessä pelannut 12 ottelua ja tehnyt kaksi maalia. Hänet valittiin Venäjän joukkueeseen Sveitsin ja Itävallan Euroopan-mestaruuskisoihin vuonna 2008.


title: Bob Elliott

text: Robert Brackett ”Bob” Elliott (26. maaliskuuta 1923 Boston, Massachusetts – 2. helmikuuta 2016 Cundy’s Harbor, Maine) oli yhdysvaltalainen koomikko. Hän tuli tunnetuksi radiosta Bob ja Ray -kokoonpanon jäsenenä yhdessä Ray Gouldingin (1922–1990) kanssa.


title: Bob Elliott

text: Elliott pääsi Gouldingin kanssa Radio Hall of Fameen vuonna 1995. Hän oli näyttelijä Chris Elliottin isä.


title: Mark Webber (näyttelijä)

text: Mark Webber (s. 19. heinäkuuta 1980) on yhdysvaltalainen näyttelijä. Hän syntyi Minneapolisissa. Kymmenvuotiaasta hän asui Philadelphiassa, jossa eli suomalaissukuisen yksinhuoltajaäitinsä Cheri Honkalan kanssa asunnottomana.


title: Mark Webber (näyttelijä)

text: Kurjista kasvuolosuhteista huolimatta Webber pääsi opiskelemaan Philadelphia’s High School for the Creative and Performing Artsiin ja teki elokuvadebyyttinsä vuonna 1998.


title: Mark Webber (näyttelijä)

text: Webber on esiintynyt kymmenissä elokuvissa ja voittanut muun muassa Philadelphian elokuvajuhlien Rising Star -palkinnon.


title: Ivan Sajenko

text: Ivan Ivanovitš Sajenko (, s. 17. lokakuuta 1983 Maslovka, Voronežin alue, Venäjän SFNT, Neuvostoliitto) on venäläinen jalkapalloilija, pelipaikaltaan hyökkäävä keskikenttäpelaaja. Hän edustaa Venäjän valioliigassa pelaavaa FK Spartak Moskovaa.


title: Ivan Sajenko

text: Sajenko aloitti ammattilaisuransa Karlsruher SC:n joukkueessa 2. Bundesliigassa vuonna 2001. Edustettuaan välillä venäläistä FC Fakel Voronežiä hän palasi Karlsruheen kausiksi 2002–2005. Hän pelasi seuran paidassa Saksan toiseksi korkeimmalla sarjatasolla kaikkiaan 86 ottelua tehden 21 maalia. Kausilla 2005–2008 hän edusti Bundesliiga-seura 1. FC Nürnbergiä. Hän pelasi seuran väreissä 83 pääsarjaottelua ja teki 18 maalia. Elokuussa 2008 hän siirtyi Moskovan Spartakiin.


title: Ivan Sajenko

text: Sajenko pelasi Venäjän alle 21-vuotiaiden maajoukkueessa vuoden 2006 EM-kisojen karsinnoissa. Ensimmäisen kerran hänet valittiin miesten maajoukkueeseen EM-karsintaotteluun Kroatiaa vastaan syyskuussa 2006. Hän ei kuitenkaan mahtunut vielä tuolloin pelaavaan kokoonpanoon. Maajoukkuedebyyttinsä Sajenko teki 11. lokakuuta 2006 Viroa vastaan tultuaan vaihdosta kentälle ottelun loppuhetkillä.